MNP ge Siyaasathuthah Battan koffaivaanee Anhenunnah Furusathuthah Fahivaa goiythakah: Shidhatha - AO News\nއެމްއެންޕީގެ ސިޔާސަތުތައް ބައްޓަންކޮށްފައިވާނީ އަންހެނުންނަށް ފުރުޞަތު ފަހިވާނެ ގޮތްތަކަށް: ޝިދާތާ\nސިޔާސަތުތައް ބައްޓަންކޮށްފައިވާނީ އަދި ކުރިޔަށް އޮތްތާނުގައި ބައްޓަންކުރާނީވެސް އަންހެނުންނަށް ފުރުޞަތު ފަހިވާނެ ގޮތްތަކަށް ކަމަށް އެމްއެންޕީގެ އަޕަރ ނޯތު ރީޖަންގެ ނާއިބު ރައީސް ޝިދާތާ ޝަރީފް ވިދާޅުވެއްޖެއެވެ.\nއޭނާ މިހެން ވިދާޅުވީ ހދ. އަތޮޅުގެ3ރަށަށް ކުރެއްވި ދަތުރުގެ ތެރެއިން ނޮޅިވަރަންފަރުގެ އަންހެނުންގެ ތަރައްޤީއަށް މަސައްކަތްކުރާ ކޮމެޓީއާ ބައްދަލުކުރައްވާ އެރަށުގެ އަންހެނުންނަށް ހުރި ގޮންޖެހުންތަކުގެ މަަޢުލޫމާތު ހިއްސާ ކުރުމަށް ބޭއްވި ބައްދަލުކުރެއްވުމުގައެވެ.\nމި ބައްސަލުކުރެއްވުމުގައި އެފަރާތްތަކުގެ އަޑު އައްސަވާ އެކި މައްސަލަތައް ހައްލުކުރުމުގައި މަސައްކަތްކުރާނެ ގޮތުގެ ގިނަ ލަފާ ވެސް ދެއްވާފައިވާއިރު، ވިދާޅުވީ އެޕާޓީގެ ސިޔާސަތުތައް ބައްޓަންކޮށްފައިވާނީ އަދި ކުރިޔަށް އޮތްތާނުގައި ބައްޓަންކުރާނީ ވެސް އަންހެނުންނަށް ފުރުޞަތު ފަހިވާނެ ގޮތްތަކަށް ކަމުގައެވެ.\nމީގެ އިތުރުން ޝިދާތާ ވަނީ އެރަށުގެ ޒުވާނުންނާވެސް ބައްދަލުކޮށް ރަށުގެ ޒުވާނުންނަށް ދިމާވާ ދަަތިތަކުގެ ވާހަކަ އައްސަވާ، އެހީތެރިވެދެވޭނެ ކަންކަން އޮޅުންފިލުވާފައެވެ. އަދި ނޮޅިވަރަންފަރުގައި ވެސް އެރަށުގައި ތިއްބެވި ޕާޓީގެ މެންބަރުންނާ ބައްދަލުކުރައްވާ އެމްއެންޕީގެ ލައުންޖް/ޖަގަހަ ހެދުމުގެ ފަހުގެ ތައްޔާރީތައް ވެސް ވަނީ ބައްލަވާލައްވާފައެވެ.\nމިމަހުގެ 14 އިން 15 އަށް މިކުރި ދަތުރަކީ އެމްއެންޕީއަށް މެންބަރުން އިތުރުކުރުމަށާއި އަޕަރ ނޯތު ރީޖަންގެ ރަށްތަކުގައި ޕާޓީގެ ގޮފިތައް ހެދުމާއި އެމްއެންޕީގެ ލައުންޖް/ޖަގަހަ ހުޅުވުމުގެ ފަހުގެ ތައްޔާރީތައް ބައްލަވާލެއްވުމަށް ކުރެއްވި ދަތުރެކެވެ.\nމިދަތުރުގައި ނާއިބު ރައީސް ޝިދާތާ ފުރަތަމަ ވަޑައިގެންނެވީ ކުޅުދުއްފުށި ސިޓީއަށެވެ. އެ ސިޓީގައި ހަރަކާތްތެރިވާ އެމްއެންޕީގެ ހިންގާ ކޮމެޓީއާއި ޕާޓީގެ މެންބަރުންނާ ބައްދަލުކޮށް އެސިޓީގައި އަދި ރީޖަންގައި އެމްއެންޕީގެ ހަރަކާތްތައް އިތުރުކުރުމުގެ މަޝްވަރާކުރެއްވިއެވެ. އަދި އެމްއެންޕީން ނޮވެމްބަރު މަހު އެސިޓީއަށް ކުރި ދަތުރާއި ބަލާއިރު ޕާޓީއަށް މެންބަރުން އިތުރުކުރުމުގައި ބޮޑު ކުރިއެރުމެއް ހޯދާފައިވާތީ އެރީޖަންގެ އެމްއެެންޕީގެ ހުރިހާ މެންބަރުންނަށް ޝުކުރު އަދާކުރެއްވިއެވެ.\nނާއިބު ރައީސް ޝިދާތާ ވަނީ ކުޅުދުއްފުށި ސިޓީގައި ހުޅުވަން ތައްޔާރުވާ “އެމްއެންޕީ ކުޅުދުއްފުށި ސިޓީ އޮފީސް” އަދި ލައުންޖް/ޖަގަހަ ބައްލަވާލައްވާފައެވެ. އޭގެ އިތުރުން އެސިޓީގެ ޒުވާނުންނާ ބައްދަލުކުރައްވާ އެމްއެންޕީއާ ގުޅުމަށް ދަޢުވަތު ދެއްވިއެވެ.\nމިދަތުރުގެ ފަހު ރަށް ކަމަށްވާ ނޮޅިވަރަމްގައި އެމްއެންޕީގެ ނާއިބު ރައީސް ޝިދާތާ ވަނީ އެރަށުގެ އެމްއެންޕީގެ ހިންގާ ކޮމެޓީއާއި ޕާޓީގެ މެންބަރުންނާ ބައްދަލުކުރައްވާ، ޕާޓީ އުފެދިގެން މިވީ ކުޑަދުވަސްކޮޅުގައި ޕާޓީއަށް ދެއްވި އެއްބާރުލުން ފާހަގަކޮށް ވަނީ ޝުކުރު އަދާކުރައްވާފައެވެ. އަދި ނޮޅިވަރަމުގެ އަންހެނުންގެ ވޮލީ ޓީމާ ބައްދަލުކޮށް އެރަށުގެ ވޮލީކޯޓް ބައްލަވާލައްވާ، އެރަށުގައި މަގުމަތި ސާފުކޮށް ބަލަހައްޓާ ހީވާގި އަންހެނުންނާ ވެސް ބައްދަލުކުރެއްވިއެވެ.\nމިދެބައްދަލުވުމުގައި ވެސް އެބޭފުޅުންގެ ހުރި ދަތިތައް ވަނީ އައްސަވާފައެވެ. އަދި ފަހު ކަމަކަށް އެމްއެންޕީގެ ނާއިބު ރައީސް ޝިދާތާ ވަނީ ނޮޅިވަރަމުގައި ޕާޓީގެ ލައުންޖް/ޖަގަހަ ހުޅުވުމުގެ ތައްޔާރީތައް ވަނީ ބައްލަވާލައްވާފައެވެ.\nމިދަތުރުގައި3ރަށުންވެސް ގިނަ އަދަދެއްގެ ރައްޔިތުން ވަނީ އެމްއެންޕީއާ ގުޅި ޕާޓީގެ ނާއިބު ރައީސް ޝިދާތާއާ ފޯމް ހަވާލުކޮށްފައެވެ. ދަތުރު ނިންމަވާލައްވަމުން އެމްއެންޕީގެ ނާއިބު ރައީސް ޝިދާތާ ފާހަގަކުރެއްވި ގޮތުގައި މިދަތުރުގެ މަޤްޞަދު ޚާޞިލްވި ކަމަށާއި3ރަށުގައި އެމްއެންޕީގެ ޓީމުތަކުން ކުރަމުންދާ މަސައްކަތްތަކަކީ ނަމޫނާ މަސައްކަތްތަކެއް ކަމުގައެވެ. އަދި3ރަށުގެ ރައްޔިތުން ދެއްވި މެހެމާނުދާރީއަށް ޝުކުރު އަދާކުރައްވަމުން ވިދާޅުވީ އަދިވެސް އަވަސް ފުރުޞަތެއްގައި އަޕަރ ނޯތު ރީޖަންގެ އިތުރު ރަށްރަށަށް ދަތުރުކުރާނެ ކަމުގައެވެ.\nމޯލްޑިވްސް ނެޝަނަލް ޕާޓީ (އެމްއެންޕީ)ޝިދާތާ ޝަރީފް


އޮސްޓްރޭލިއާ އިން ޕާކިސްތާން ބަލިކޮށްފި | Jazeera\tއޮސްޓްރޭލިއާ އިން ޕާކިސްތާން ބަލިކޮށްފި - Jazeera\nއޮސްޓްރޭލިއާ އިން ޕާކިސްތާން ބަލިކޮށްފި\nމުޙައްމަދު ޤާސިމް June 13, 2019 115 views0\nކްރިކެޓް ވޯލްޑްކަޕްގައި އިއްޔެ ކުޅުނު މެޗުގައި ޑޭވިޑް ވޯނާ ކާމިޔާބުކުރި ސައްތައާއެކު ޕާކިސްތާން އަތުން 41 ލަނޑުން މޮޅުވެ، އިންޑިއާ އަތުން ބަލިވުމުގެ ހިތްދަތިކަން އޮސްޓްރޭލިއާ އިން ފިލުވާލައިފިއެވެ.\nމި ނަތީޖާއާއެކު އޮސްޓްރޭލިއާ ވަނީ ކުޅުނު ހަތަރު މެޗުން ހަ ޕޮއިންޓް ހަމަކޮށް ތާވަލްގެ ދެވަނަ އަށް ޖެހިލައިފައެވެ. އެއްވަނައިގައި އޮތީ ތިން މެޗުން މޮޅުވެ ހަ ޕޮއިންޓާ އެކު ނިއު ޒީލެންޑެވެ. ހަތަރުވަނައިގައި އޮތް އިންޑިއާ އަށް ދެ މެޗުން ހަތަރު ޕޮއިންޓް ލިބިފައިވާއިރު ނިއު ޒީލެންޑްއާ ދެކޮޅަށް މިއަދު ކުޅޭ މެޗުން އެ ޓީމު މޮޅުވެއްޖެނަމަ ތާވަލްގެ އެންމެކުރިއަށް ޖެހިލުމުގެ ފުރުޞަތުލިބިގެންދާނެއެވެ. ތިންވަނައިގައި އޮތީ ހަތަރު ޕޮއިންޓާއެކު ނެޓްރަން ރޭޓްގެ ތަފާތުން މުބާރާތް ބާއްވާ އިންގްލެންޑެވެ.\nއިންގްލެންޑްގެ ޓައުންޓަންގައި އިއްޔެ ކުޅުނު މެޗުގައި ޓޮސް ދިމާވުމުން ޕާކިސްތާނުން ގަސްދުކުރީ ހޮވަން އަރާށެވެ. އޮސްޓްރޭލިއާ އިން ކުޅެން އަރައި 49 އޯވަރުގެ ތެރޭގައި ހުރިހާ ކުުޅުންތެރިން ނުބައިވީ 307 ލަނޑަށެވެ. އެންމެ ރަނގަޅަށް ކުޅުނު ވޯނާ 107 ލަނޑުހެދިއިރު ކެޕްޓަން އާރޮން ފިންޗް ވަނީ 82 ލަނޑުހަދާފައެވެ. މި އިނިންގްސްގައި ޕާކިސްތާނުން އެންމެ ރަނގަޅަށް އުކީ ފަސް ވިކެޓްނެގި މުހައްމަދު އާމިރެވެ.\nޕާކިސްތާނުން ޖަވާބުގައި ކުޅެން އަރައި 45.4 އޯވަރުގެ ތެރޭގައި ހުރިހާ ކުޅުންތެރިން ނުބައިވެގެން ހެދުނީ 266 ލަނޑެވެ. އެ ޓީމުން އެންމެ ރަނގަޅަށް ކުޅުނީ 53 ލަނޑުހެދި އިމާމުލް ހައްޤު އާއި 39 ބޯޅައިން 45 ލަނޑުހެދި ވަހާބް ރިއާޒް އެވެ. މީގެއިތުރުން، 15 ބޯޅައިން 32 ލަނޑުހެދި ހަސަން އަލީގެ ކުޅުން ފާހަގަކޮށްލެވެއެވެ. އޮސްޓްރޭލިއާ އިން އެންމެ ރަނގަޅަށް އުކި ޕެޓް ކަމިންސް ތިން ވިކެޓްނެގިއިރު މިޗޭލް ސްޓާކް އާއި ކޭން ރިޗަޑްސަން ކުރެން ކޮންމެ ކުޅުންތެރިއަކު ދެ ވިކެޓްނެގިއެވެ.\nކްރިކެޓް ވޯލްޑްކަޕްގައި މިއަދު ކުޅޭ މެޗުގައި ބައްދަލުކުރާނީ ނިއު ޒީލެންޑްއާ އިންޑިއާ އެވެ.\nމި މުބާރާތުގެ ސެމީ ފައިނަލަށް ހޮވޭނީ ލީގު އުސޫލުން އެއްބުރު ކުޅެ އެންމެ ގިނަ ޕޮއިންޓް ހޯދާ ހަތަރު ޓީމެވެ. ފައިނަލް މެޗު އޮންނާނީ ލަންޑަންގެ ލޯޑްސްގައި ޖުލައި މަހުގެ 14 ވަނަ ދުވަހުއެވެ.


Bappa ge ufandhuvas faahaga kuran Alia hihsaakuri photo loabi dho! – Iru\nރޯހަންޕްރީތު އިންނަން އެހި ގޮތް ނޭހާ ކިޔައިދީފި\nމަސްތުވާތަކެއްޗާއެކު ފީއަލި ސްކޫލުގެ ދިވެހި ޓީޗަރު ހައްޔަރުކޮށްފި\nށ. ފުނަދޫގައި މުޒާހަރާކޮށްފި\nމިހާތަނަށް 14501 މީހަަކަށް އިންކަމް ސަޕޯޓް އެލަވަންސް ދޫކޮށްފި\nކުއްލި ހާލަތު އުވާނުލެވޭތީ ގާނޫނު އިސްލާހުކޮށްދޭން ގޮވާލައިފި\nކޯވިޑް-19ގެ އައު ވައްތަރު ފަރަންސޭސިވިލާތުން ފެނިއްޖެ\nޕަބްލިކް ލިމިޓެޑް ކުންފުންޏަކަށް މިފްކޯ ބަދަލުކުރެވިދާނެ: ފައުޒީ\nއެއާޕޯޓުގެ ޓްރެފިކް އެންމެ ބޮޑުވާނީ މި މަހުގެ 26 އަދި 27 ގައި\nސަލްމާންގެ އުފަންދުވަހު ގެ ކައިރިއަށް ފޭނުން އެއްނުވުމަށް އެދިއްޖެ\nފިލްމު ކުޅުމުގެ ވިސްނުމެއް ނުގެންގުޅެން: މީރާ\nބައްޕަގެ އުފަންދުވަސް ފާހަގަކުރަން އާލިއާ ހިއްސާކުރި ފޮޓޯ ލޯބި ދޯ!\nޝާޝާ· 21 ސެޕްޓެމްބަރު 2020\nބޮލީވުޑްގެ ޒުވާން ބަތަލާ އާލިއާ ބަޓް، އޭނާގެ ބައްޕަ ޕްރޮޑިއުސަރު މަހޭޝް ބަޓްގެ 72 ވަނަ އުފަންދުވަސް ފާހަގަކުރުމުގެ ގޮތުން ކުރީގެ ފޮޓޯއެއް އިންސްޓަގްރާމްގައި ހިއްސާކޮށްފިއެވެ.\nއާލިއާ މިއަދު ހިއްސާކުރި ފޮޓޯއިން ފެންނަނީ އޭނާ ތުއްތުއިރު، މަހޭޝްގެ ދެއަތުން އޭނާ ހިފަހައްޓާލައިގެން ހުންނަ މަންޒަރެވެ. މި ފޮޓޯއިން ގިނަ ބަޔަކަށް ފާހަގަވީ އާލިއާ ކުޑައިރު ހުރިލެއް “ލޯބި” ކަމެވެ. އެގޮތުން ކުޑަކުޑަ އާލިއާގެ ދެކޮލުގައި މަސްޖަހާލާފައި ހުރިވަރުން ހީވަނީ “ވަށް ބޯޅައެއް” ހެން ކަމަށްބުނެ މަންމަ ސޯނީ ރަޒްދާން ވެސް ކޮމެންޓު ކޮށްފައިވެއެވެ.\nމި ފޮޓޯއާއެކު އާލިއާ ދެން ހިއްސާކުރި ފޮޓޯއަކީ ސިންގާއަކާއި ކުޑަ އަންހެން ކުއްޖެއްގެ ކުރެހުމެކެވެ. އަދި ކެޕްޝަންގައި ލިޔެފައިވާ ލިޔުންކޮޅުގައި އާލިއާ ވަނީ އޭނާގެ ބައްޕައަކީ “މުފާސާ” ކަމަށް ބުނެފައެވެ. މުފާސާއަކީ “ލަޔަން ކިންގް” ފިލްމުގައި ސިމްބާގެ ބައްޕަ ސިންގާއެވެ.\nމީގެ އިތުރުން އާލިއާ ލިޔެފައިވާ ގޮތުގައި، ކިތަންމެ މީހަކު ކިތަންމެ އެއްޗެއް ކިޔަސް، ބައްޕައަކީ ވަރަށް ރަނގަޅު މީހެއް ކަމަށެވެ.\n23 ޑިސެންބަރު 2020\nރަކުލް ކޮވިޑް-19 އަށް ޕޮޒިޓިވް ވެއްޖެ\nފާހަގަކޮށްލަން ޖެހޭ ކަމަކީ، އެކްޓަރު ސުޝާންތު ސިންގް ރާޖްޕުތުގެ މަރަށްފަހު، ބަޓް އާއިލާއަށް ވަނީ ގިނަ ބައެއްގެ ނަފްރަތު ކުރިމަތިވެފައި ކަމެވެ. އެގޮތުން މަހޭޝް ބަޓް އެތައް އަހަރުތަކަކަށް ފަހު ޑައިރެކްޓު ކޮށްގެން މިދިޔަ މަހު ނެރުނު “ސަޅަކް 2” ފިލްމަށް ވެސް ވަނީ ވަރަށް ބޮޑު ނާކާމިޔާބެއް ކުރިމަތިވެފައެވެ. އަދި އާލިއާ ބަޓް މެންފަދަ “ސްޓާ ކިޑުން” ގެ ފިލްމުތައް ބޮއިކޮޓު ކުރާނެ ކަމަށް ގިނަ ބަޔަކު އަންނަނީ ގޮވައިލަމުންނެވެ. މިއީ ބޮލީވުޑްގައި އޮންނަ ނެޕޮޓިޒަމާ ދެކޮޅަށް އެމީހުން ކުރާ އިހުތިޖާޖެކެވެ.\nKomme hen nujehe meehun hardwork kohgen hafhaafilm tahah boycott kuraakah.. aandhn kangaanaa ge alhun viyyaa koffane


ރާއްޖެ ގެނައީ ލުތުފީ ނޫންކަމަށް ސިއްދީގު ތުހުމަތު ކޮށްފި - Dhivehi Post\nއާޓިކަލް ޕޯސްޓްކުރީ ދިވެހި ޕޯސްޓް 11 މަސް ކުރިން يوليوز 10, 2019 02380\nނޮވެމްބަރ 3، 1988 ގައި ރާއްޖެ އަށް ދިން އުދުވާނީ ހަމަލާގެ އިސް މޭސްތިރި، ހ. ހާޖަރާގޭ ޢަބްދުﷲ ލުތުފީކަމަށްބުނެ މިރޭ ގެނެސްފައިވަނީ ލުތުފީ ނޫންކަމަށް ކުރީގެ ހޯމް މިނިސްޓްރީގެ ސްޓޭޓް މިނިސްޓަރ އަހުމަދު ސިއްދީގު ތުހުމަތު ކޮށްފިއެވެ.\nސިއްދީގް މިރޭކުރި ޓުވީޓެއްގައި ބުނެފައިވަނީ، ދިވެހި ސަރުކާރުން ލަންކާ ގައި ހުންނަ ލަންކާ އެމްބަސީގައި ފިލުވައިގެން ގެންގުޅުނު ޓެރަރިސްޓް ބާޣީ ލުޠުފީ މާލެ ގެނައި ކަމަށްބުނެ ގެނައީ ލުޠުފީ ނޫންކަމަށް ވަރަށްޔަޤީންކުރެވޭ ފަރާތަކުން މައުލޫމާތު ލިބޭ ކަމަށެވެ.\nއަދި ސަރުކާރުން ހާޖަރާގޭ ލުތުފީ ފިލުވިކަމަށް ތުހުމަތުކޮށް ސިއްދީގް ބުނެފައިވަނީ، ސަރުކާރުން ލުތުފީ ފިލުވައިފައިވަނީ އިންޑިއާގައި ކަމަށެވެ.\nދިވެހި ސަރުކާރުން ހާޖަރާގޭ ލުތުފީ މިރެއި ރާއްޖެ ގެނައިރު، އެންމެ ފަހުން ލުތުފީގެ އާންމުވެފައިވާ ފޮޓޯ އާއި މިރޭ ލުތުފީ ރާއްޖެ އައިރު ހުރިގޮތުގެ ތަފާތުކަން އާންމު ފަރާތްތަކުންވެސްދަނީ ފާހަގަ ކުރަމުންނެވެ.\nހާޖަރާގޭ ލުތުފީ މިހާރު ހުރިގޮތް (ކ) ލުތުފީ ކުރީގަ ހުރިގޮތް (ވ)\nހާޖަރާގޭ ލުތުފީ ރާއްޖެ ގެނެސްފައި މިވަނީ ބޭސްފަރުވާއަށް ޖެނުއަރީ، 16، 2010 ގައި ފޮނުވުމުން ރާއްޖޭން ބޭރަށް ގޮސް ފިލައިފައި ވަނިކޮށެވެ.\nދިވެހި ޕޯސްޓް 1 އަހަރު ކުރިން مارس 29, 2019


މިއަހަރުގެ ސަޓާ އެވޯޑަށް ކުރިމަތިލުމަށް ހުޅުވާލައިފި މިއަހަރުގެ ސަޓާ އެވޯޑަށް ކުރިމަތިލުމަށް ހުޅުވާލައިފި\nމިއަހަރުގެ ސަޓާ އެވޯޑަށް ކުރިމަތިލުމަށް ހުޅުވާލައިފި\nމީގެކުރިން ބޭއްވި ސަޓާ އެވޯޑް ހަފްލާއެގެ ތެރެއިން، - ފައިލް ފޮޓޯ: ސަޓާ\nމިއަހަރުގެ ސައުތު އޭޝިއަން ޓްރެވެލް އެވޯޑްސް އަށް ކުރިމަތިލުމުގެ ފުރުސަތު ހުޅުވާލައިފިއެވެ. ސަޓާ އެވޯޑަކީ ދެކުނު އޭޝިޔާ ސަރަޙައްދުގައި ފަތުރުވެރިކަމުގެ ދާއިރާގެ ދޭ އެންމެ ޝަރަފުވެރި އެއް އެވޯޑެވެ.\nސަޓާ އެވޯޑް އިންތިޒާމް ކުރަނީ ހައިރައިޒްގެ ފަރާތުންނެވެ. ހައިރައިޒުން ބުނީ މިއަހަރުގެ ސަޓާ އެވޯޑަށް 52 ކެޓަގަރީއަކުން ކުރިމަތިލުމުގެ ފުރުސަތު ހުޅުވާލާފައިވާކަމަށެވެ.\nމިއަހަރުގެ ސަޓާ އެވޯޑަށް ކުރިމަތިލުމުގެ ފުރުސަތު މިހާރު ހުޅުވާލާފައިވާއިރު އެވޯޑަށް ނަން ހުށައެޅުމުގެ އެންމެ ފަހު ތާރީހަކީ އަންނަ އޭޕްރިލް މަހުގެ 10ވަނަ ދުވަހެވެ. އެވޯޑްއަށް އޮންލައިންކޮށް ސަޓާ އެވޯޑް ވެބްސައިޓް (www.southasiantravelawards.com) މެދުވެރިކޮށް ހުށައެޅޭނެއެވެ. މިއީ ސަޓާ އެވޯޑް ބާއްވާ 6ވަނަ އަހަރެވެ.\n2021ވަނަ އަހަރު ބާއްވަން ހަމަޖެއްސި ސަޓާ އެވޯޑް ހަފްލާ ކޯވިޑާއި ގުޅިގެން ވަނީ ކެންސަލް ކޮށްފައެވެ. އެހެންކަމުން މިދިޔަ އަހަރުގެ އެވޯޑަށް ކުރިމަތިލީ ފަރާތްތައް ވަނީ މިއަހަރުގެ އެވޯޑަށް ނޮމިނޭޓްކޮށްފައެވެ.\n2020ވަނަ އަހަރުގެ ސަޓާ އެވޯޑް ބާއްވާފައިވަނީ އޮންލައިންކޮށެވެ. 2019ވަނަ އަހަރު އެވޯޑް ހަފްލާ ބާއްވާފައިވަނީ ސްރީލަންކާގައެވެ. 2018ވަނަ އަހަރު އިންޑިއާގައި ބާއްވާފައިވާއިރު، 2017ވަނަ އަހަރު ރާއްޖޭގައި އަދި 2016ވަނަ އަހަރު އެވޯޑް ހަފްލާ ބާއްވާފައިވަނީ ސްރީލަންކާގައެވެ. މިއަހަރުގެ ސަޓާ އެވޯޑް ރާއްޖެއާއި އަދި ރާއްޖޭގެ ބޭރުގެ 15 ތަނަކުން ވަނީ އެންޑޯޒްކޮށްފައެވެ.


Covid-19: Protein faruvaa ge natheejaa rangalhu | Mihaaru\nކޮވިޑް-19 ގެ ބަލި މީހުންނަށް ޕްރޮޓީން ފަރުވާ ދިނުމުން ނަތީޖާ ރަނގަޅު ކަމަށް ޓްރަޔަލްތަކުން ދައްކާ. --ފޮޓޯ:ބީބީސީ ޕެނަރޯމާ\nކޮވިޑް-19: ޕްރޮޓީން ފަރުވާގެ ނަތީޖާ ރަނގަޅު\n20 ޖުލައި 2020 - 14:23\nލަންޑަން (ޖުލައި 20) - ކޮވިޑް-19 ގެ ބަލި މީހުންގެ ތެރޭން އިންޓެންސިވް ކެއާގައި ފަރުވާ ދޭން ޖެހޭ މީހުންނަށް ޕްރޮޓީން ފަރުވާ ދީގެން ހެދި ކްލިނިކަލް ޓްރަޔަލްތަކުގެ ނަތީޖާ ރަނގަޅު ކަމަށް، އެ ފަރުވާ އީޖާދު ކުރި ކުންފުނިން ބުނެފި އެވެ.\nސައުތަމްޓަންގެ ބަޔޯޓެކް ކުންފުންޏެއް ކަމަށްވާ ސިނާއިޖަން އިން ވަނީ، ހަށިގަނޑަށް ވައިރަލް އިންފެކްޝަނެއް ޖެހިއްޖެ ނަމަ އުފައްދާ ޕްރޮޓީނެއް ކަމަށްވާ އިންޓަފެރޮން ބީޓާ، ކޮވިޑް-19 ގެ ބަލި މީހުންނަށް ދީފަ އެވެ. ބަލި މީހުންގެ ފުއްޕާމެއަށް އެ ޕްރޮޓީން ނެބިއުލައިޒާއެއް ބޭނުންކޮށްގެން ސީދާ ފޮނުވުމުން އިމިއުން ރެސްޕޮންސް ރަނގަޅު ކަމަށް އެ ކުންފުނިން ބުނެފައިވެ އެވެ.\nފުރަތަމަ ހޯދުންތަކުން އެނގޭ ގޮތުގައި ވެންޓިލޭޓަރަށް ލާންޖެހޭ ފަދަ ހާލަތުގައި ތިބި ކޮވިޑް-19 ގެ ބަލި މީހުންނަށް އެ ފަރުވާ ދިނުމުން ނަތީޖާ ރަނގަޅެވެ. އަދި އެ ފަރުވާ ދިނުމުން ބަލި މީހުން ހޮސްޕިޓަލުގައި ތިބެން ޖެހޭ މުއްދަތު ތިންބައިކުޅަ އެއްބަޔަށް ކުޑަވާ ކަމަށް ވެސް ސިނާއިޖަން އިން ބުނެފައިވެ އެވެ.\nޓްރަޔަލްގައި އިސްކޮށް އުޅުއްވި ސައެންޓިސްޓެއް ކަމަށްވާ ޓޮމް ވިލްކިންސަން ވިދާޅުވީ ފުޅާ ދާއިރާއެއްގައި ދިރާސާކޮށްގެން މި ފަރުވާ ކާމިޔާބު ވެއްޖެ ނަމަ އެއީ "ވަރަށް ބޮޑު ކުރިއެރުމަކަށްވާނެ" ކަމަށެވެ.\nކޮވިޑް-19 ގެ ބަލި މީހުންނަށް ފަރުވާ ދިނުމުގައި ބައެއް ގައުމުތަކުން މިހާރު އަންނަނީ ރެމްޑެސެވިއާ ބޭނުން ކުރަމުންނެވެ. އެބޯލާ އަށް ފަރުވާ ދިނުމަށް ކެލިފޯނިއާގެ ގިލިއާޑް ސައެންސް ލެބޯޓްރީން އުފެއްދި ބޭސް ބޭނުން ކުރުމުން ކޮވިޑް-19 ގެ ބަލި މީހުން ބަލިން ރަނގަޅުވާ މުއްދަތު 15 ދުވަހުން 11 ދުވަހަށް އަވަސްވެ އެވެ.\nކޮރޯނާވައިރަހަށް ވެކްސިނެއް އުފެއްދުމުގެ މަސައްކަތް ވެސް އެކި ގައުމުތަކުން މިހާރު ބާރު ސްޕީޑުގައި އަންނަނީ ކުރަމުންނެވެ.\nއިތުރު ލިޔުންތައް މަސްތުވާތަކެތި


SunOnline: Covid19 aai Gulhigen Minions2Faskoffi\nކޮވިޑް19 އާ ގުޅިގެން "މިނިއަންސް 2" ފަސްކޮށްފި\nއައިމިނަތު ލުބާ 24 Mar 2020, 09:55\nމިނިއަންސް ފިލްމުގެ މަންޒަރެއް---\nޔުނިވާސަލް އާއި އެނިމޭޝަން ސްޓޫޑިއޯ އިން ގެނެސްދޭ "މިނިއަންސް2" ރިލީޒްކުރުން ފަސްކޮށްފިއެވެ.\nމިހާރު ދުނިޔޭގައި ހަލަބޮލިކަމާއެކު ފެތުރެެމުންދާ ކޮވިޑް19 އާ ގުޅިގެން އެ ފިލްމު ރިލީޒްކުރުން ފަސްކުރިއިރު މި ފިލްމު ކުރިން ރިލީޒްކުރަން ނިންމީ އަންނަ ޖުލައި މަހުގެ ތިން ވަނަ ދުވަހުއެވެ. މުއްދަތެއް ނެތް ގޮތަށް ފިލްމު ރިލީޒްކުރުން ވަނީ ފަސްކޮށްފައެވެ.\nމި ފިލްމަކީ ކައިލް ބަލްދާ ޑައިރެކްޓްކުރާ ފިލްމެކެވެ. 2015 ވަނަ އަހަރު ނުކުތް މިނިއަންސް އަށް ވަނީ ބޮކްސް އޮފީހުގައި އެއް ބިލިއަން ޑޮލަރުގެ އާމްދަނީއެއް ހޯދާފައެވެ. މި ފިލްމަކީ 2015 ވަނަ އަހަރު ނުކުތް މިނިއަންސްގެ ސީކުއަލްއެކެވެ.\nއެ ކެރެކްޓާތަކަށް އަޑުއަޅައިދީފައިވާ ބައެއް ތަރިންގެ ތެރޭގައި ޕިއެރޭ ކޮފިން، ސްޓީވް ކާރެލް، ރުސެލް ބްރޭންޑް އަދި ޖޫލީ އެންޑްރިއުސް ހިމެނެއެވެ.\n"މިނިއަންސް" އަށް ދުނިޔޭގެ އެންމެ ކާމިޔާބު އެނިމޭޓެޑް ފިލްމުތަކުގެ ލިސްޓުން ދެ ވަނަ ލިބިފައި ވަނީ ޗައިނާގައި އެޅުވި ފުރަތަމަ ދުވަހު އެ ފިލްމަށް ލިބުނު 20.1 މިލިއަން އެމެރިކާ ޑޮލަރުގެ ފައިދާއާ އެކުގަ އެވެ.


2020: ރާއްޖޭގެ އިގްތިސާދު ފުޑުފުޑު ކޮށްލި އަހަރެއް |\nކޯވިޑް ކާރިސާގެ ސަބަބުން ރައްޖޭގެ އިގްތިސާދަށް ކުރި އަސަރުތައް ދެނެގަންނަން އަދިވެސް ވަގުތު ނަގާނެ\n2020: ރާއްޖޭގެ އިގްތިސާދު ފުޑުފުޑު ކޮށްލި އަހަރެއް\n2020: ބޮލީވުޑްގައި ދިވެހިރާއްޖެ ވިދާލި އަހަރެއް\n2020 ފަތުރުވެރިކަން: އުންމީދީ ފެށުމަކަށްފަހު ނާއުންމީދު، އަމާޒު އުންމީދީ ނިމުމަކަށް!\nކަންކަން ގޯސްކޮށްލީ ޕާޓީނިޒާމާއި ޑިމޮކްރަސީ ހެއްޔެވެ؟\nދިވެހިރާއްޖެއަކީ، އިގްތިސާދީ ގޮތުން ބަލިކަށި، އަދި އެހާމެ ނާޒުކު އިގްތިސާދެއް އޮތް ގައުމެކެވެ. ނުހަނު ޟައީފު ސިނާއަތެއްގެ މައްޗަށް އިގްތިސާދު މުޅިންހެން ބިނާވާން ޖެހުމުގެ ނަތީޖާއަކަށް ވެފައިވަނީ، ދުނިޔެއަށް އިގްތިސާދީ ގޮތުން ނަމަވެސް، ސިޔާސީ ގޮތުންނަމަވެސް، އަދި ސިއްޙީ ގޮތުން ނަމަވެސް، އަންނަ ކޮންމެ ރޯޅިއެއްގެ އަސަރު ރާއްޖޭގެ އިގްތިސާދަށް އެންމެ ނޭދެވޭގޮތަށް ކުރުމުގެ ދޮރު އޮންނަނީ އިންތިހާއަށް ހުޅުވިފައެވެ.\nއަދި، އެއްވެސް ސަރުކާރަކުން، އިގްތިސާދީ އާ ސިނާއަތްތައް ވުޖޫދުކުރުމަށް އާ މަސައްކަތްތަކެއް ނުކޮށް، އިގްތިސާދީ ގޮތުން ފެންނާން ހުރި މަދުވަސީލަތްތަކުން، ދިޔަ ފެލާލައިގެން، ގައުމުގެ ހުރިހާ މުހުތާދުތަކެއް ދެކޮޅު ޖައްސަމަން ގެންދިއުމުގެ ނަތީޖާއަކަށް ވެގެންދަނީ، ދުނިޔެއަށް ގުދުރަތީ ގޮތުން ނަމަވެސް، ނުވަތަ ދޭދޭ ގައުމުތަކުގެ މެދުގައި އުފެދޭ ބޮޑެތި މައްސަލަތަކުގެ ސަބަބުން ނަމަވެސް، ރާއްޖޭގެ އިގްތިސާދަށް ހިފަހައްޓާ ނުލެވޭވަރުގެ ބޮޑެތި ގޮންޖެހުންތަކާ ކުރިމަތި ލާން ޖެހުމެވެ.\nފަތުރުވެރިކަމުން ލިބޭ ނަފާވެރިކަމުން ގައުމު ހިންގާލެވޭތީ، އެ ސިނާއާތުން ލިބޭ ފައިސާކޮޅުން ގައުމު ހިންގާލަ ހިންގާލަ ތިބޭބައެއްގެ ގޮތުގައި އަޅުގަޑުމެން ދެމިތިބޭތާ އެތަކެއް ޒަމާންތަކެއް ފާއިތު ވެއްޖެއެވެ.\n2020 ވަނަ އަހަރު ނިމި، އާއަހަރަކަށް އަޅުގަޑުމެން ކުރިމަތިލާއިރު، 2020 އަޅުގަޑުމެންނަށް ދަސްކޮށްދިން ފިލާވަޅަކީ، މި އުސޫލު ދޫކޮށްލަން ޖެހޭކަމުގެ ފިލާވަޅެވެ. ހިހޫތަނުން ކައިގެން ތާއަބަދު ނުތިބެ، ފުޑާ ނުލެވޭނެ ވަރުގެ އިގްތިސާދެއް ބިނާ ކުރުމުގެ ވިސްނުން ގެންނަން ވެއްޖެކަމުގެ ފިލާވަޅެވެ.\n2020 ވަނަ އަހަރު ފެށިގެން އައީ ފާގަތިކޮށް\n2020 ވަނަ އަހަރަށް ލަފާ ކުރައްވާ ދައުލަތުގެ ބަޖެޓް ރައްޔިތުންގެ މަޖިލީހަށް ހުށަހަޅުއްވަމުން، 2019 ވަނަ އަހަރުގެ ނޮވެމްބަރު މަހުގެ4ވަނަ ދުވަހު ފިނޭންސް މިނިސްޓަރު އޭރު ލަފާ ކުރެއްވީ 2020 ވަނަ އަހަރު ރާއްޖޭގެ އިގްތިސާދުން %7.5 އިން ކުރި އަރާނެ ކަމަށެވެ. މިނިސްބަތުން ރާއްޖޭގެ އިގްތިސާދު ކުރިއަރާނެ ކަމަށް ލަފާކުރެއްވި މައިގަޑު ސަބަބެއްކަމުގައި ފިނޭންސް މިނިސްޓަރު އޭރު ފާހަގަ ކުރެއްވީ، ކުރިޔަށް އޮތް3އަހަރުވެސް، ރާއްޖޭގެ ފަތުރުވެރިކަމުގެ ސިނާއަތު ހަލުއިކަމާއެކު ކުރިއަރާނެ ކަމަށް ލަފާ ކުރައްވަމުންނެވެ.\nފިނޭންސް މިނިސްޓަރި 2019 ވަނަ އަހަރުގެ ނަޖެޓް މަޖިލީހަށް ހުށަހަޅުއްވަނީ\nއަދި މީގެއިތުރުން، 2020 ވަނަ އަހަރަކީ، ސަރުކާރުން ރާވާފައި ހުރި ބޮޑެތި، ގިނަ މަޝްރޫޢުތަކުގެ ފައިދާ އިމާރާތްކުރުމުގެ ދާއިރާއަށާއި ގުޅިފައިހުރި އެހެނިހެން ދާއިރާތަކަށްވެސް ކުރާނެ އަހަރެއް ކަމަށް ބައްލަވާ، ފިނޭންސް މިނިސްޓަރު އޭރު އަންދާޒާ ކުރައްވާފައިވަނީ، %0.1 ހިފެހެއްޓިފައި ހުރި އިންފްލޭޝަންވެސް އެންމެ މަތިވެގެންވެސް 2020 ވަނަ އަހަރު ހުންނާނާނީ %1 ގައި ކަމަށެވެ.\n2019 ވަނަ އަހަރު ނިމިގެންދިޔައިރު ރާއްޖޭގެ ރިޒާވްގައި ހުންނާނެކަމަށް ބެލެވުނު 636 މިލިއަން އެމެރިކާ ޑޮލަރު، 2020 ވަނަ އަހަރު ނިމޭއިރު 819 މިލިއަން އެމެރިކާ ޑޮލަރަށް މަތިވެގެންދާނެ ކަމަށް ލަފާ ކުރެއްވިއެވެ. އަދި 2020 އަހަރާއި ކުރިމަތި ލީއިރު، ސަރުކާރުން އޭރު އަމާޒު ހިފާފައިވަނީ، ދައުލަތުގެ ރަސްމީ ރިޒާވް 2023 ވަނަ އަހަރު (ރައީސް އިބުރާހިމް މުހައްމަދު ސާލިހުގެ ދައުރު) ނިމޭއިރު 1 ބިލިއަން ޑޮލަރަށް އިތުރު ކުރެއްވުން ކަމުގައިވެސް، އޭރު ފިނޭންސް މިނިސްޓަރު ވިދާޅު ވެފައިވެއެވެ.\n2019 ވަނަ އަހަރު ނިމި، 2020 ވަނަ އަހަރާއި ކުރިމަތި ލީއިރު، ބަޖެޓްގެ ދަރަނި 5.0 ބިލިއަން ރުފިޔާގައި ހުންނާނެ ކަމަށް އޭރު އަންދާޒާ ކުރެއްވިއިރު، އެއަހަރު ނިމި 2020އާއި ކުރިމަތިލާއިރު މުޅި ދައުލަތުގެ ދަރަނި ހުންނާނެކަމަށް ސަރުކާރުން އޭރު ހިސާބު ޖައްސަވާފައިވަނީ، 52.5 ބިލިއަން ރުފިޔާގައެވެ.\nއަދި، 2020 އަހަރާއި ކުރިމަތި ލީއިރު، އޭރު ފިނޭންސް މިނިސްޓަރު ކުރެއްސެވި ހިސާބުތައް ދައްކާގޮތުން، 2020 ވަނަ އަހަރު ނިމޭއިރު ދައުލަތުގެ ބަޖެޓް ޑެފިސިޓް ވާނެކަމަށް ލަފާކުރެއްވީ 5.7 ބިލިއަން ރުފިޔާއިންނެވެ. އަދި އާއަހަރަކާއި ކުރިމަތިލުމަށް އޭރު ކުރެވުނު އުއްމީދުތަކަށް ލިބިގެން ދިޔަ އެންމެބޮޑު ހިންހަމަ ޖެހުމަކަށްވީ، 2019 ވަނަ އަހަރު ނިމޭރިއިރު، ޖީޑީޕީގެ ނިސްބަތުން %59.8 ގައި ހުންނާނެ ކަމަށް ލަފާކުރެވުނު ދައުލަތުގެ ދަރަނި، 2020 ވަނަ އަހަރު ނިމޭއިރު، %58.4 ގައި ހުންނާނޭ ކަމަށް ދައުލަތުން އޭރު ލަފާ ކޮށްފައި އޮތުމެވެ.\n2020 ވަނަ އަހަރަކީ، ބުރިޖެއް އެޅުމަށް މިސަރުކާރުންވެސް ވީ ވައުދު ފުއްދުމަށްޓަކާ، މާލެ އާއި ވިލިނގިއްޔާއި ގުޅީފަޅު އަދި ތިލަފުށި ގުޅާލާނެ ބުރިޖެއްގެ މަސައްކަތް ފެށުމަށް ޕްލޭން ކުރެއްވި އަހަރެވެ. 2020 ވަނަ އަހަރުގެ ބަޖެޓުގައި 412 މިލިއަން ރުފިޔާ އޭރު ހިމަނުއްވައިގެ 2020 އަހަރަށް މިސަރުކާރުން ކުރަމުންދިޔައީ އިގްތިސާދީ ފޮނި އުއްމީދުތަކެކެވެ.\n2020 ވަނަ އަހަރު މަސައްކަތް ފެށުމަށް ސަރުކާރުން ޕްލޭން ކުރެއްވި ވިލިމާލެ ބްރިޖް\n2020 ވަނަ އަހަރުގެ ބަޖެޓުން ފެނުނު މަންޒަރު\nފިނޭންސް މިނިސްޓަރު، ފާއިތުވެދިޔަ ނޮވެމްބަރުމަހު، މަޖިލީހަށް ހުށަހެޅުއްވި 2021 ވަނަ އަހަރަށް ލަފާކުރާ ދައުލަތުގެ ބަޖެޓުން ކޯވިޑް ކާރިސާގެ ސަބަބުން ރާއްޖޭގެ އިގްތިސާދަށް ކޮށްފައިވާ އަސަރު ވަރަށް ރަގަޅަށް ސިފަވެގެން ދިޔައެވެ.\nމަޖިލީހަށް، 2021 ވަނަ އަހަރަށް ލަފާ ކުރާ ދައުލަތުގެ ބަޖެޓް ހުށަހަޅުއްވަމުން، ފިނޭންސް މިނިސްޓަރު ވިދާޅުވެފައިވަނީ، ކޯވިޑ19 ކާރިސާއިން އަރައިގަތުމަށް ސަރުކާރުން އެޅި ފިޔަވަޅުތަކާއެކު، މިހިގާ 2020 ވަނަ އަހަރު ރާއްޖޭގެ އިގްތިސާދު، %29.3 އިން ކުޑަވެފައި ވާކަމުގައެވެ.\nފިނޭންސް މިނިސްޓަރު އިތުރަށް ވިދާޅުވި ގޮތުގައި، 2020 ވަނަ އަހަރު ފެށުނު އިރު، ރާއްޖޭގެ ޓުއަރިޒްމްގެ ގްރޯތު ރޭޓް ޑަބަލް ޑިޖިޓްގައި ހުރިކަމަށެވެ. އެހެންނަމަވެސް، ރާއްޖޭގެ ބޯޑަރުތައް ބަންދުކޮށް، ފަތުރުވެރިން ރާއްޖެއަށް ޒިޔާރަތްކުރުން މުޅިން ހުއްޓުމަކަށް އައި އައުމުގެ ނަތީޖާއެއްގެ ގޮތުން، 2020 ވަނަ އަހަރު ރާއްޖޭގެ ފަތުރުވެރިން އަންނަ މިންވަރު %65 ދަށަށް ދޭނަކަމަށް އަންދާޒާ ކުރެވޭ ކަމަށް ވިދާޅުވިއެވެ. އަދި ޖުމްލަކޮށް، ރާއްޖޭގެ ފަތުރުވެރިކަމުގެ ސިނާއަތު 2020 ވަނަ އަހަރު ނިމޭއިރު %68 ދަށަށް ދާނޭކަމަށްވެސް ސަރުކާރުން ލަފާކުރެއްވިއެވެ.\nރާއްޖޭގެ އިގްތިސާދަށް މިއައި ބޮޑު ގޮންޖެހުމުގެ ނަތީޖާއެއްގެ ގޮތުން، މީގެ ކުރިން ދުވަހަކުވެސް ރާއްޖޭގެ އިގްތިސާދު ދަށަށް ނުދާ މިންވަރަށް ދަށަށް ދާނެކަމަށް ސަރުކާރުން ލަފާ ކުރެއްވިއެވެ. އެއީ 2020 އަހަރު ނިމޭއިރު، %29.3 ގެ ދަށްވުމެކެވެ.\nއަދި މީގެއިތުރުން، ފަތުރުވެރިކަމާ މަސްވެރިކަމުގެ ސިނާއަތަށްފަހު، ދެން އެންމެ ބޮޑު ސިނާއަތެއްގެ ގޮތުގައި އޮތް، އިމާރާތްކުރުމުގެ ސިނާއަތު، %11 އިން ދަށަށް ދާނެކަމަށްވެސް އަންދާޒާ ކޮށްފައިވެއެވެ.\nމީގެއިތުރުން، ކޯވިޑް19 އިން އަރައިގަތުމަށް ނަގަންޖެހުނު ލޯނުތަކާއި އަދި ކުރަންޖެހުނު ބޮޑު ހޭދައިގެ ނަތީޖާއެއްގެ ގޮތުން ކުރިން ލަފާކުރި ވަރަށްވުރެ މާބޮޑަށްވެސް ބޮޑުތަނުން 2020 ވަނަ އަހަރުގެ ބަޖެޓް ޑެފިސިޓްވެ މިއަދަދު 15.9 ބިލިއަން ރުފިޔާއަށް އަރާނެކަމަށް ސަރުކާރުން އަންދާޒާ ކުރިއެވެ.\nއަދި މުޅި ދައުލަތުގެ ދަރަނި، 2021 ވަނަ އަހަރު ނިމޭއިރު، 82.8 ބިލިއަން ރުފިޔާއަށް އަރާ، މި އަދަދު ޖީޑީޕީގެ ނިސްބަތުން %124.8 އަށް އަރާނެކަންވެސް ސަރުކާރުން އިއުލާން ކުރެއްވިއެވެ.\n2020 ވަނަ އަހަރު މުޅި ދުނިޔެއަށް ކުރިމަތިވި ކޯވިޑް19ގެ އާލަމީ ވަބާގެ ސަބަބުން އިގްތިސާދީ ގޮތުން ރާއްޖެއަށް ލިބިގެންދިޔަ މިބޮޑެތި ގެއްލުންތައް ގުނާލެވުނީ، ނިސްބަތުން މުޅި ދުނިޔޭގައިވެސް، ގައުމެއްގެ އިގްތިސާދަށް ލިބިގެން ދިޔަ އެންމެ ބޮޑެތި ގެއްލުންތަކުގެ ތެރޭގައެވެ.\nހަގީގަތުގައިވެސް، ރާއްޖޭގެ އިގްތިސާދު ނިކަމެތިވެ، ބޮޑުތަނުން ފަހަތައް ދަތުރު ކުރީއެވެ. 2019ވަނަ އަހަރު ނިންމާ، ކުރިއަރާނެކަމަށް ލަފާކުރި، އިގްތިސާދު، ކުރިން ހުރި މިންވަރަށްވުރެ %30 ފަހަތަށް ދަތުރު ކުރީއެވެ.\nދެކުނު އޭޝިއާގެ ގައުމުތަކަށް ބަލާއިރު، އިގްތިސާދީގޮތުން އެންމެބޮޑަށް އަސަރުކޮށްފައިވާ ގައުމަކީ ރާއްޖެ\nހުރިހާ އުއްމީދެއް އެކޮޅު ކޮޅުން\nދިވެހިރާއްޖޭގެ އިގްތިސާދަކީ، ނާޒުކު އިގްތިސާދަކަށްވެފަ، އަދި، އަމިއްލަ ގައުމުގައި ގުދުރަތީ ވަސީލަތްތައްވެސް، ގާއިމްވެފައި ނެތުމާއިއެކު، އަބަދުވެސް ގައުމުން ބޭރުގެ ވަސީލަތަތްކަށް ބަރޯސާވަން ޖެހޭ މިންވަރު އޮންނަނީ ނުހަނު ބޮޑުވެފައެވެ.\nދުނިޔެއަށް އަންނަ ކޮންމެ ބަދަލަކުން ނިސްބަތުން މުޅި ދުނިޔެއިންވެސް، އެންމެބޮޑު ގޮންޖެހުމަކާ ކުރިމަތިލާންޖެހޭ އިގްތިސާދަކަށް ރާއްޖޭގެ އިގްތިސާދު އޮންނަނީ ވެފައެވެ.\nމީގެ 16 އަހަރު ކުރިން ޚާއްސަކޮށް، ދެކުނު އޭޝިއާއަށް ކުރިމަތި ވެގެންދިޔަ ސުނާމީ ކާރިސާއިން ރާއްޖޭގެ އިގްތިސާދަށް ކުރިމަތިވި ގެއްލުމުން އަރައިގަންނަން އެތަކެއް އަހަރުތަކެއް ހޭދަވެގެން ދިޔައެވެ. އަންދާޒާ ކުރެވޭގޮތުގައި، ސުނާމީގެ ކާރިސާއާއި ގުޅިގެން، ރާއްޖޭގެ އިގްތިސާދަށް 470 މިލިއަން ޑޮލަރުގެ ގެއްލުން ލިބިގެން ދިޔައެވެ. މިއީ ރާއްޖޭގެ ޖީޑީޕީގެ %62 އާއި އެއްވަރުގެ އަދަދެކެވެ.\n2004ގެ ސުނާމީގެ ކާރިސާއަށްފަހު ރާއްޖޭގެ ރައްޔިތުންގެ ދިރިއުޅުމާށާއި އަދި އިގްތިސާދަށް ލިބިގެންދިޔަ ބޮޑު ނިކަމެތިކަމުން ފިލާވަޅުތަކެއް އަޅުގަޑުމެންނަށް ހާސިލް ކުރެވުނު ކަމުގައި ބެލެވޭކަށް ނެތެވެ. ގުދުރަތީ ކާރިސާތަކުން ލިބޭ ގެއްލުންތައް ކުޑަކޮށް، އެއްކޮށް ފުޑުފުޑު ކޮށް ނުލެވޭނޭ ބީދައަކުން އިގްތިސާދު ބިނާކުރުމަށް ކުރެވުނު އެއްވެސް ޕްލޭނެއް ފާއިތުވެދިޔަ 16 އަހަރުގެ ތެރޭގައިވެސް ފެންނާކަށް ނެތެވެ. ދިރުވާ އާލާ ކުރެވުނުހާ ވެސް ވަސީލަތަކީ ފަތުރުވެރި ކަމުގެ ނިޒާމެވެ.\nއޭގެ 16 އަހަރުފަހުން، މިފަހަރު ބިންދާލީ އެއަށްވުރެ އެތައް ގުނައެއް ބޮޑު، ބިޔަ، އަދި ގެއްލުންވެސް ބޮޑު ރާޅެކެވެ. ކޯވިޑްގެ އާލަމީ ވަބާއެވެ.\nކޯވިޑް19ގެ ސަބަބުން އިގްތިސާދަށް ލިބުނު ގެއްލުން އިންތިހާއަށް ބޮޑު\nކޯވިޑް19ގެ އާލަމީ ވަބާގެ އަސަރު ރާއްޖެއަށްވެސް މިވަބާގެ ވަރަށް ކުރީކޮޅު ވަނީ ކޮށްފައެވެ. މިގޮތުން ކޯވިޑް19 އަށް ޕޮޒިޓިވްވެފައިވާ މީހުން ރާއްޖެއިން ފެނުމުގެ މާކުރިންވެސް ސަރުކާރުންވަނީ، ކޯވިޑް19 ރައްޖެއަށް ފެތުރިގެން ދިޔަ ނުދިނުމަށްޓަކާ ފިޔަވަޅުތަކެއް އަޅުއްވަން ފައްޓަވާފައެވެ.\nމިގޮތުން އެއަރޕޯޓުން އެތެރެވާ މީހުން ސްކްރީން ކުރުމުގެ މަސައްކަތް ހަރުދަނާ ކުރުމުގެ އިތުރުން، ޚާއަސަ ގޮތެއްގައި ރިސޯޓުތަކަށް އަންނަ ފަތުރުވެރިން އަމަލުކުރާނެ ގައިޑްލައިންތައް މި ބަލީގެ ވަރަށް ކުރީ ކޮޅު ސަރުކާރުން އެކަށައެޅުއްވިއެވެ.\nމިފިޔަވަޅުތަކާއެކު، ރާއްޖޭގެ ބޯޑަރު ބަންދު ނުކޮށް، ހިފަހައްޓާލެވޭތޯ، ވަރަށް ފަހަކާ ޖެހެންދެން ސަރުކާރުން މަސައްކަތް ކުރެއްވިކަން ފާހަގަ ކޮށްލަން ޖެހެއެވެ. ގަބޫލު ކުރެވޭގޮތުގައި ރާއްޖޭގެ ބޯޑަރުތައް ބަންދުކުރުމުން ރާއްޖޭގެ އިގްތިސާދަށް ކުރާނެ ނޭދެވޭ އަސަރުގެ ބޮޑުކަން ސަރުކާރަށްވެސް އިހުސާސްކުރެވި، މި ބޮޑު ނިންމުން ނިންމަން ސަރުކާރަށް ފަސޭހަ ނުވީއެވެ.\nކޯވިޑް ކާރިސާގެ ނަތީޖާއެއްގެ ގޮތުން ރާއްޖޭގެ އިގްތިސާދަށް ލިބިގެން ދިޔަ އެންމެ ބޮޑު އެއް ގެއްލުމަކީ ފަތުރުވެރިން ރާއްޖެއަށް އައުން މުޅިހެން ކަހަލަ ގޮތަކަށް ހުއްޓިގެން ދިއުން\nއެހެންނަމަވެސް، ދުނިޔޭގެ އެހެން ގައުމުތަކެކޭ އެއްގޮތަށް، ރާއްޖޭގެ ގާދޫކޮލުންވެސް އެތެރެއަށް މިވައިރަސް ވަދެ، ފުރަ މާލެއަށްވެސް ހަމަލާ ދިނީއެވެ. މިގޮތުން މާލެއިން އެންމެ ފުރަތަމަ ފަހަރަށް ކޯވިޑް19އަށް މީހަކު ޕޮޒިޓިވް ވެފައިވަނީ، މިއަހަރުގެ އެޕްރިލް މަހުގެ 15 ވަނަ ދުވަހުއެވެ. ހަމައެދުވަހު ސަރުކާރުން މުޅި މާލެ ހިމެނޭ ސަރަހައްދު ލޮކްޑައުން ކުރިއެވެ. އަދި އެއަށްފަހު ރާއްޖޭގެ ބޯޑަރުވެސް ބަންދުކުރަން ސަރުކާރަށް މަޖުބޫރުވެ، ރާއްޖޭގެ ބޯޑަރުތައް ބަންދުކޮށް، ރާއްޖޭގެ އިގްތިސާދުގެ މައި ތަބަށް ބޮޑު ލޮޅުންތައް އަރަންފެށިއެވެ.\nރާއްޖޭގެ ހުރިހާ ރިސޯޓުތައް ކަހަލަ ގޮތަކަށް ބަންދުކުރައްވަން ރިސޯޓު އޯނަރުންނަށް މަޖުބޫރު ވެގެން ދިޔައެވެ. އަދި، ރަށްރަށުގައި ހިންގަމުން އަންނަ ގެސްޓު ހައުސްތައްވެސް ބަންދުކޮށް، ރާއްޖޭގެ އިގްތިސާދަށް ބޭރު ފައިސާ ވަންނަ ހުރިހާ ދޮރުތަކެއް ކަހަލަ ގޮތަކަށް ބަންދުވިއެވެ.\nކޯވިޑް19ގެ ސަބަބުން ރާއްޖޭގެ އިގްތިސާދަށް ލިބުނު ގެއްލުންތައް އަދި ސާފުކޮށް އަންދާޒާ ކުރަން ދައްޗެވެ. އެހެންނަމަވެސް، މިހާރު ފެންނަން ހުރި ހިސާބުތަކަަށް ބަލާއިރު، 2020 ވަނަ އަހަރު 52 ބިލިއަން ޑޮލަރުގައި ހުރި ދައުލަތުގެ ދަރަނި 80 ބިލިއަން ޑޮލަރަށްވުރެ މައްޗަށް އަރާ، %7 އިން ކުރި އަރާނެ ކަމަށް ބެލި އިގްތިސާދު %29 އިން ދަށަށް ގޮސް، އެތައް ހާސް ބައެއްގެ ވަޒީފާ ގެއްލި، އަރައިނުގަނެވޭ ވަރު ބޮޑު ފުން ވަޅުގަޑަކަށް ރާއްޖޭގެ އިގްތިސާދު މިވަނީ ވެއްޓިފައެވެ.\nއަދި މި ފުން ވަޅުގަޑުން ރާއްޖޭގެ އިގްތިސާދު ނަގާ ކޮޅަށް ޖަހަން އެތައް އަހަރެއް ހޭދަ ވާނެކަމަށް އިގްތިސާދީ މާހިރުން ދަނީ ލަފާ ކުރަމުންނެވެ.\nހައްލު ކުރަން ޖެހޭ ގިނަ ކަންކަން\nރާއްޖެ ފަދަ، ނާޒުކު އިގްތިސާދެއް އޮތް ގައުމަކުން، އިގްތިސާދު މެނޭޖްކުރަންޖެހޭ ގޮތް ތަފާތު ވާންޖެހޭކަމަށް އިގްތިސާދީ ގިނަ ޖަތުރިބާކާރުން ފާހަގަ ކުރެއެވެ.\n2004ގެ ސުނާމީއަށްފަހުވެސް، ރާއްޖޭގެ އިގްތިސާދަށް އެންމެ ބޮޑު އަސަރައެއް ކުރީ، އެކާރިސާގެ ސަބަބުން ބައެއް ރިސޯޓުތަކަށް ގެއްލުން ލިބި، ފަތުރުވެރިކަމުގެ ސިނާއަތް ހީނަރު ވެގެން ދިއުމުގެ ނަތީޖާއެއްގެ ގޮތުންނެވެ.\nމިއަދު މިއީ އޭގެ 16 އަހަރު ފަހެވެ. އަދިވެސް އަޅުގަޑުމެން މިތިބީ ފަތުރުވެރިކަމުގެ ސިނާއަތަށް ބަރޯސާވެގެންނެވެ. ނަތީޖާ އަޅުގަޑުމެންނާ ކުރިމަތި މިލީ ވަރަށް ހިތިކޮށްނެވެ.\n2004ގެ ސުނާމީ ކާރިސާއަށްވުރެ އެތައް ގުނައެއް ގެއްލުން ބޮޑު ކާރިސާއެކެވެ. ކޯވިޑް19ގެ އާލަމީ ވަބާއެވެ. ފަތުރުވެރިކަމުގެ ސިނާއަތް މުޅިންހެން ކަހަލަގޮތަކަށް ހުއްޓުމަކަށް ގެނައީއެވެ. ރާއްޖޭގެ އިގްތިސާދު ހުއްޓުމަކަށް އައީއެވެ.\nމިއީ އަޅުޑުމެންގެ ތާއަބަދުގެ ހާލަތަކަށް ވެގެން ނުވާނެއެވެ.\nހުޅުވިފައިވާ ވިސްނުމަކުން ވިސްނާ، އިގްތިސާދީ އާ ސިނާއަތްތަކެއް އުފަން ކުރުވަން އެބަޖެހެއެވެ. ރާއްޖޭގެ އިގްތިސާދުގައި ފަތުރުވެރިކަމުގެ ސިނާއަތަށް އޮތް ބަރޯސާވުން ކުޑަކުރެވެން އެބަޖެއެވެ.\nގައުމީ އުފެއްދުންތެރިކަން އިތުރުކޮށް، ދަޑުވެރިކަން ދިރުވާ އާލާކުރެވޭނެ ގޮތްތައް ހޯދަން އެބަޖެހެއެވެ. އާ ޓެކްނޮލޮޖީގެ ވަސީލަތްތަކުގެ ބޭނުންކޮށް، މި ސިނާއަތްތަކުގެ ތެރެއަށް އާވިސްނުންތައް ނުގެނެވޭނަމަ، މިބަދަލު ގެނެވޭވަރުގެ ވިސްނުން ހުރި ބައެއްގެ ބޭނުން ސަރުކާރުން ހިފަން އެބަޖެއެވެ.\nމިވިސްނުމުން މިއަދު އަޅުގަޑުމެން ނުވިސްނައިފިނަމަ، ފަހުން ދެން ކުރަންޖެހޭ ތަޖުރިބާ މިއަށްވުރެވެސް ހިތިވެގެން ހިގައިދާނެކަމީ ޝައްކެއް އޮތް ކަމެއް ނޫނެވެ.\n2020-2021, ރާއްޖޭގެ އިގްތިސާދި, ކޯވިޑް19 ކާރިސާ


Iran in Iraq ge gas holhi bandhu kohfi\nދަރަނި ހަބިލިއަން ފަހަނައެޅުމުން އީރާނުން އިރާގު ގޭސް ހޮޅި ބަންދުކޮށްފި\nއީރާނުން ބުނީ އީރާގު ގޭސްހޮޅު ބަންދު ނުކުރާ ކަމަށާއި މަދުކުރީ ކަމަށް\nއީރާނުން އަވަށްޓެރި އީރާގުން ގޭސްކަނޑާލައިފި އެެވެ. ނޭޝަނަލް އީރާނިއަން ގޭސް ކޮމްޕެނީން ބުނީ އީރާގުން ގޭސް ކަނޑާލަން ޖެހުނީ ދަރަނި މާ ބޮޑުވެގެން ކަމަށެވެ. އީރާގުން ދައްކަންޖެހިފައި ހަ ބިލިއަން ޑޮލަރަށް ވުރެ ގިނަ ފައިސާ މިހާރު ވެސް އެބަހުރި ކަމަށް އީރާނުން ބުނެ އެވެ.\nއީރާގު އިލެކްޓްރީސިޓީ މިނިސްޓްރީން ބުނީ މި ދިމާވީ ހިތާމަވެރި ގޮތެއް ކަމަށެވެ. ބަޣުދާދުންނާއި އަދި އެހެން އަވަށްތަކުން ކަރަންޓް ދެމެހެއްޓުމުގައި ދެން ދަތިވާނެ ކަމަށެވެ.\nއީރާނަށް ދަތިކުރަން އެމެރިކާއިން އަލާފައިވާ ފިޔަވަޅުތަކުގެ ސަބަބުން އީރާނަށް ލިބެންޖެހޭ އެތައް ބިލިއަން ޑޮލަރެއް ގައުމުތަކުގައި ތާށިވެފައި މިހާރު ވެސް އެބަ ހުއްޓެވެ. މިއީ އެމެރިކާއިން ރުހިއްޖެ ހާލަތެއްގައި މެނުވީ އީރާނަށް ފޯރާނެ ފައިސާއެއް ނޫނެވެ. އީރާން ލިބެން ޖެހޭ ކިތަންމެ ކުޑަ އާމްދަނީ އަކީ ވެސް މުހިންމު ވަނީ އެހެންވެ އެވެ.\nރިޕޯޓްތައް ބުނާ ގޮތުގައި މިއަދުގެ ވަގުތެއްގައި އީރާނުގެ އެނާޖީ މިނިސްޓަރު، ރިޒާ ބަޣްދާދަށް ވަޑައިގަންނަވަން ވަނީ ހަމަޖެހިފަ އެވެ. އެއީ ދަރަނި އަދާ ކުރާނެ ގޮތަކާ ބެހޭ ގޮތުން މަޝްވަރާ ކުރެއްވުމަށް ކަމަށް ވެއެވެ.\nއީރާން އިރާގު ތެލުގެ އަގު + މެދު އިރުމަތި ގަލްފް ސަރަހައްދު


Arafat dhuvahuge huthuba: Konme kameh gai ves keiytherikan iskurey!\n=ޝެއިހް އަބްދުﷲ ބިން ސުލައިމާން އަލް މަނީއު--\nކޮންމެ ހާލެއްގައި ވެސް ކެތްތެރިކަން އިސްކުރޭ: އަރަފާތު ދުވަހުގެ ހުތުބާ\n30 ޖުލައި 2020 - 17:33:52\nދިމާވާ ކޮންމެ ދެރަކަމަކާއި ނުބައި ކަމެއްގެ ތެރޭގައި ވެސް ކެތްތެރިކަން އިސްކުރުމަށް މިއަދުގެ ހައްޖު ހުތުބާގައި ގޮވާލައިފި އެވެ.\nހައްޖު ދުވަސް ބައްދަލުކުރިއިރު ވެސް ދުނިޔޭގައި ހަލުވިކަމާއެކު ކޮވިޑް-19 ފެތުރެމުންދާތީ މިއަހަރު ހައްޖުވުމުގެ ފުރުސަތު ދީފައި ވަނީ ސައުދީ އަރަބިއްޔާގައި ދިރިއުޅެމުން އަންނަ 10000 މީހަކަށެވެ. އިޖުތިމާއީ ގައިދުރުކަން ދަމަހައްޓާއި، މާސްކް އަޅައިގެން ތިބެ މިއަހަރުގެ ހައްޖުގެ މަތިވެރި އަޅުކަން ފުރިހަމަކޮށްފައިވާއިރު މިއަހަރުގެ ހައްޖު ދުވަހުގެ ހުތުބާ ދެއްވާފައި ވަނީ އުމުރުފުޅުން 92 އަހަރުގެ ޝެއިހް އަބްދުﷲ ބިން ސުލައިމާން އަލް މަނީއު އެވެ.\nހުތުބާގައި ކެތްތެރިކަމަށް އަލިއަޅުވާލާ ބުނެފައިވަނީ މާތްﷲ ކޮންމެ ކަމެއް މެދުވެރިކުރެއްވިނަމަވެސް އެކަމަކީ އެކަލާނގެ މިންވަރުފުޅުގެ ސަބަބުން އައި ކަމެއް ކަމަށް ދެކެންޖެހޭ ކަމަށެވެ. އަދި ދުނިޔޭގައި އުޅޭއިރު ކޮންމެ ވަގުތެއްގައި ވެސް މުސީބާތެއް ކުރިމަތިވެދާނެ ކަމަށާއި އެކަމަކު އެކަމަށް ކެތްތެރިކަމާއެކު ކުރިމަތިލާން ޖެހޭ ކަމަށް ވެސް ހުތުބާގައި ބުނެ އެވެ.\nހުތުބާގައި އިތުރަށް ބުނީ އެންމެ ބޮޑު މުސީބާތް ކުރިމަތިވާ ވަގުތު ވެސް ކެތްތެރިކަން އިސްކުރާ މީހާއަށް ޖަޒާ ދެއްވާނެ ކަމަށެވެ. އެހެންކަމުން، ހިތްހަމަނުޖެހޭ ކަމެއް ކުރިމަތިވިޔަސް އެކަމަށް ކެތްތެރިވުމަށް ހުތުބާގައި އިލްތިމާސް ކުރި އެވެ.\nއޭގެ އިތުރުން ލިބިފައިވާ ނިިއުމަތްތަކަށް ޝުކުރުވެރިވާން ޖެހޭކަން ފާހަގަކޮށް ހުތުބާގައި ބުނީ މިވަގުތު ދެރަ ކަމެއް ކުރިމަތިވެފައި އޮތް ނަމަވެސް އަޅުގަނޑުމެންގެ މުޅި އުމުރު ހޭދަކޮށްފައިވަނީ ވަރަށް ރަނގަޅަށް ކަމަށެވެ. އެ ދުވަސްތަކުގައި ދެއްވި ނިއުމަތަށް ޝުކުރުވެރިވާން ޖެހޭ ކަމަށް ބުނެފައިވެ އެވެ. އަދި މާތްﷲ ދެއްވާ ނިއުމަތުގެ ބޭނުން އެންމެ ރަނގަޅު ގޮތުގައި ހިފައިފިނަމަ އެކަމުގެ ނިއުމަތް ވެސް ލިބޭނެކަން ވަނީ ފާހަގަކޮށްފަ އެވެ.\nހުތުބާގައި ބުނީ ދަތި އުނދަގޫތައް ދިރިއުޅުމުގައި ކުރިމަތިކުރަނީ އެކަލާނގެ ހަޒުރަތަށް ރުޖޫއަކުރުމަށްޓަކައި ކަމަށާއި އެގޮތުން ބައެއް ފަހަރު ނިއުމަތްތައް އަބަދު ލިބުމުން އެކަލާނގެ މަތިން ހަނދާން ނުވާ ކަމަށެވެ.\nއޭގެ އިތުރުން، މާލީ ގޮތުންނާއި އިގްތިސާދީ ގޮތުން ކުރިމަތިވާ ކަންކަމުން ސަލާމަތްވުމަށް ކަންކުރާނެ ގޮތް އިސްލާމްދީނުގައި ބަޔާންކުރާ ކަމަށާއި އެގޮތުން އިސްލާމީ ޝަރީއަތުގައި އިގްތިސާދު ކުރުމަށާއި އުފެއްދުންތެރިކަމަށް ބާރު އަޅާފައިވާ ކަަމަށާއި އަދި އެއް ބަޔަކު އަނެއް ބަޔަކަށް ވިޔަފާރި ކުރުމަށް ދީނުގައި އަންގަވާފައިވާކަމަށް ވެސް ހުތުބާގައި ފާހަގަކުރެ އެވެ.\nހުތުބާގައި ޒަކާތް ދިނުމަށް ބާރުއަޅާ ބުނެފައި ވަނީ މުދަލުގެ ނިސާބު ހަމަވާނަމަ ޒަކާތް ދައްކަން ޖެހޭނެ ކަމަށާއި އެގޮތުން ޒަކާތް ނުދައްކާނަމަ ގިޔާމަތް ދުވަހުން އެމީހެއްގެ މުދަލެއް ހަރުފައަކަށް ބަދަލުވެ، އެމީހުންގެ ގައިގާ ދަތްއަޅަމުން ގެންދާނެ ކަމަށެވެ. ހުތުބާ ނިންމާލާފައިވަނީ ކެތްތެރިކަން ދެއްވުމަށް އެދި އެވެ.\nމިދިޔަ އަހަރުގެ ހައްޖުގެ އަޅުކަމުގައި 2.5 މިލިއަން މީހުން ބައިވެރިވި ނަމަވެސް މިއަދު ކޮވިޑްގެ ބަލިމަޑުކަމާއެކު ހަރަމްފުޅު ސަރަހައްދުން ބޮޑު ފަޅުކަމެއް ފެނިގެންދިޔަ އެވެ. އެކަމަކު ރައްކާތެރިކަމުގެ ފިޔަވަޅުތަކާއެކު މިއަހަރުގެ ހައްޖުގެ މަތިވެރި އަޅުކަން ވެސް ފުރިހަމަކޮށްފައިވެ އެވެ.


Dhulhaheyo kamugai, video game ge dhaureh vay: Oxford | ThePress\nދުޅަހެޔޮ ކަމުގައި، ވީޑިއޯ ގޭމްގެ ދައުރެއް ވޭ: އޮކްސްފޯޑް\nވީޑިއޯ ގޭމް ކުޅެން އިން މީހެއް / ފޮޓޯ: އެންޕީޑީ\nގިނަ ވަގުތު ވީޑިއޯ ގޭމް ކުޅޭ މީހުންނަކީ އެނޫން މީހުންނާ އަޅާ ބަލާއިރު އުފާވެރި ބައެއް ކަމަށް ރިޕޯޓް ކޮށްފައި ވާ ކަމަށް، އޮކްސްފޯޑް ޔުނިވަސިޓީއިން ކުރި ދިރާސާއެއް ބުނެފިއެވެ.\nއޮކްސްފޯޑް އިންޓަނެޓް އިންސްޓިޓިއުޓްގެ ދިރާސާ އަމާޒު ކުރީ މައިގަނޑު2ގޭމަކަށެވެ. އެއީ ނިންޓެންޑޯގެ އެނިމަލް ކްރޮސިންގްއާއި އީއޭގެ ޕްލާންޓް ވާސަސް ޒޮމްބީޒްއެވެ.\nމި ދިރާސާގައި ބައިވެރި ކޮށްފައި ވަނީ، އުމުރުން 18 އަހަރުން މަތީގެ 3274 ގޭމަރެކެވެ.\nމި ގޭމްތަކުގެ ޑިވަލޮޕަރުން ވަނީ، ގޭމް ގުޅުމުގައި ކޮންމެ ބައިވެރިއަކި ހޭދަ ކޮށްފައި ވާ ވަގުތުގެ ތަފްސީލުތައް އޮކްސްފޯޑާ ހިއްސާކޮށްފައެވެ. ނަމަވެސް ބައިވެރިންގެ ވަނަވަރު އޮތީ ސިއްރު ކޮށްފައެވެ. އެއަށްފަހު އޮކްސްފޯޑުން ވަނީ، ބައިވެރިންގެ ދުޅަހެޔޮ ކަމާ ގުޅޭ ސާވާއެއް ކުރިއަށް ގެންގޮސްފައެވެ.\nވީޑިއޯ ގޭމް ކުޅެން ތިބި ބައެއް / ފޮޓޯ: އެންވައިޑީ\nނިންޓެންޑޯއިން ފޯރުކޮށްދިނީ ގޭމް ކުޅުމަށް ބައިވެރިން ހޭދަ ކުރި ވަގުތެވެ. ނަމަވެސް އީއޭއިން ވަނީ ގޭމައިގެން ކުރިއަށް ދިޔައިރު ބައިވެރިން ހިއްސާ ކުރަމުން ދިޔަ އިމޯޓިކޯންތަކާ ބެހޭ މައުލޫމާތު ވެސް ހިއްސާކޮށްފައެވެ.\nދިރާސާ ކުރުމުގައި އިސްކޮށް ހުންނެވި ޕްރޮފެސާ އެންޑްރޫ ޕްރިޒީބިލްސްކީ ވިދާޅުވީ، ހޯދުންތަކާ މެދު ހުދު އޭނާވެސް ހައިރާންވި ކަމަށެވެ. އޭގެ މާނައަކީ4ގަޑިއިރު ވަންދެން ގޭމް ކުޅުމުން އުފާ ވަނީ ނޫން ކަމަށްވެސް އޭނާ ވިދާޅުވިއެވެ.\nޕްރޮފެސާ އެންޑްރޫ ޕްރިޒީބިލްސްކީ ވިދާޅުވީ، ކަން މިހެން އޮތް ނަމަވެސް، ފާއިތުވީ 40 އަހަރު ދުވަހުގެ ދިރާސާއަށް ބަލާއިރު، ގިނައިން ގޭމް ކުޅޭ ވަރަކަށް، އުފާވެރި ކަން ގެއްލޭ ކަމަށެވެ.\nޕްރޮފެސާ އެންޑްރޫ ޕްރިޒީބިލްސްކީ ވިދާޅުވީ، ފަހުގެ ހޯދުންތަކުން ފާހަގަ ކުރެވުނު ފަރަގަކީ، ދިރާސާގައި ބޭނުން ކުރި2ގޭމަކީ، އިޖުތިމާއީ ގުޅުންވެސް ބަދަހި ކުރަނިވި ގޮތަކަށް ފަރުމާ ކޮށްފައި ވާ ގޭމަކަށް ވުން އެކަށީގެންވާކަމަށެވެ. އެގޮތުން ގޭމް ކުޅުމަކީ، އޮންލައިންކޮށް، އާ ޕްލެޓްފޯމަކުން އިތުރު ބަޔަކާ ބައްދަލު ކުރުމަށް ތަނަވަސް ވާ ކަމެއްގެ ގޮތުގައި އޭނާ ވަނީ ސިފަކުރައްވާފައެވެ.\nކަން މިހެން އޮތް ނަމަވެސް، ދިރިއުޅުމުގެ އެހެން ކަމުގައި ހާސް ކަމާއި ނުތަނަވަސްކަން ކުރިމަތިވެ، ބޯ ހަމަޖައްސާލުމަށް ގޭމް ކުޅޭ މީހުންނަށް އުފާ ހާސިލު ވަނީ މަދު މިންވަރަކަށް ކަން ވަނީ ހާމަ ވެފައެވެ.\nނަފްސާނީ ދުޅަހެޔޮކަން ރިޕޯޓް މުނިފޫހިފިލުވުން ލައިފްސްޓައިލް


ދިރާގު ދިވެހި ޕްރިމިއާ ލީގުގައި މިއަދު ހަވީރު ކުޅުނު މެޗުގައި ދަ ގްރާންޑޭއިން ކްލަބު ވެލެންސިއާ ބަލިކޮށްފިއެވެ.\nގައުމީ ދަނޑުގައި މިއަދު ހަވީރު ކުޅުނު މެޗު ދަ ގްރާންޑޭއިން ކާމިޔާބު ކުރީ 2-1 ގެ ނަތީޖާއަކުންނެވެ. މެޗުން މޮޅުވެ ދަ ގްރާންޑޭ ވަނީ ޕޮއިންޓް ތާވަލުގެ ތިންވަނައަށް ޖެހިލައިފައެވެ. ދަ ގްރާންޑޭ ތިންވަނައަށް އެރީ ހަ މެޗުން ނުވަ ޕޮއިންޓް ހޯދައިގެންނެވެ. ވެލެންސިއާ ލީގުގައި ފުރަތަމަ ފަހަރަށް ބަލިވި އިރު، އެ ޓީމަށް ވަނީ އެއްވަނައިގައި އޮތް މާޒިޔާއާ ޕޮއިންޓުގެ ގޮތުން އެއްވަރުކުރަން އޮތް ފުރުސަތު ގެއްލިފައެވެ. މާޒިޔާ އެއްވަނައިގައި އޮތީ ހަ މެޗުން 14 ޕޮއިންޓާ އެކުއެވެ. ވެލެންސިއާ ދެވަނައިގައި އޮތީ ހަ މެޗުން 11 ޕޮއިންޓް ހޯދައިގެންނެވެ.\nމެޗަށް ވެލެންސިއާއިން ނުކުތީ އަނިޔާގައި ހުރި ކެޕްޓަން އަލީ އަޝްފާގު (ދަގަނޑޭ) ފުރަތަމަ 11 ގައި ނުހިމަނައެވެ. ފުރަތަމަ 11 އިން އޭނާ ނުފެނުނު ނަމަވެސް މެޗުގެ ފަހު 25 އަކަށް މިނެޓުގައި އޭނާ ކުޅެން ނުކުމެފައި ވެއެވެ.\nމެޗުގެ ފުރަތަމަ ހާފުގައި ނުރައްކާކޮށް ފެނުނީ ވެލެންސިއާއެވެ. މެޗުގެ ނުވަވަނަ މިނެޓުގައިވެސް ވެލެންސިއާގެ އަލީ ފާސިރު (ސެންޓޭ)އަށް ފަހި ފުރުސަތެއް ލިބި ފޮނުވާލި ހަމަލާ ދަ ގްރާންޑޭގެ ގޯލްކީޕަރު އިޔާން އަބްދުލް އަލީމް (ޗިކީ) މަތަކޮށްފައިވާ އިރު، އޭގެ އިރުކޮޅެއް ފަހުން ސްޕެއިނުގެ މިޑްފީލްޑަރު އެންޓޯނިއޯ ސޮލާ (ޓޯނީ)، ސެންޓޭއަށް ވައްޓާލި ހިތްގައިމު ބޯޅައަށް ކުރިއަށް ޖެހި އޭނާ ފޮނުވާލި ހަމަލާ ދިޔައީ މަތިން ބޭރަށެވެ.\nހާފ ނިމެން އުޅެނިކޮށްވެސް ވެލެންސިއާއަށް އިތުރު ދެ ފުރުސަތެއް ލިބިގެން ދިޔައެވެ. ސެންޓޭއަށް އޭރިއާ ތެރެއިން ހުސްކޮށް ލިބުނު ފުރުސަތުގައި ޖެހި ބޯޅަވެސް ކިޗީ ދިފާއުކުރި އިރު، އޭރިއާތެރެއިން ހަސަން ސުފިއާން (ސޫފީ) އަށް ލިބުނު ފުރުސަތު އޭނާވެސް ނަގާލިއެވެ.\nފުރަތަމަ ހާފުގެ ފަހު ކޮޅުގައި ދަ ގްރާންޑޭ އިން ވަނީ ހުސެއިން އައިކްގެ ބަދަލުގައި އަޔާޒް އަހުމަދު (އަޔާ) ކުޅެން އަރުވައިފައެވެ. ދެވަނަ ހާފްގެ ކުޅުން ފެށިގެން ފަސް މިނިޓް ތެރޭ އަޔާ ވަނީ ދަ ގްރާންޑޭ އަށް ލީޑު ނަގައިދީފައެވެ. އޭރިއާ ބޭރުން އަޔާ ޖެހި ބޯޅަ ގޯލުގެ ދުރު ކަނަށް ވަން އިރު، ކީޕަރު ޗެކް ހުރީ ހަރަކާތް ހުއްޓިފައެވެ.\nފަހު ހާފް ފޯރިގަދަކޮށް ފެނިގެން ގޮސްފައިވާ އިރު، ވެލެންސިއާ އިން އެއްވަރުކުރީ މެޗުގެ 86 ވަނަ މިނިޓުގައެވެ. ބަދަލު ކުޅުންތެރިއެއްގެ ގޮތުގައި ކުޅެން އެރި އަހުމަދު އިމާޒް (އާއްކޮ) ނަގައިދިން ހުރަހަކުން ދަގަނޑޭ ގޯލް ޖެހީ ބޮލުންނެވެ. އެ ގޯލާއެކު މެޗު ނިމެން ދަނިކޮށް މެޗުގެ ފަހު ވަގުތު ކޮޅުގައި ދަ ގްރާންޑޭއަށް ދެވަނަ ފަހަރަށް ލީޑު ނަގައިދިނީ އަހްރޯރް އެވެ.\nމެޗުގެ ފަހު މިނެޓްގައި ވެލެންސިއާށް ޕެނެލްޓީއެއްވެސް ލިބުނެވެ. ސެންޓޭގެ ޕެނެލްޓީ އަމާޒުވީ ހުރަސް ދަނޑިއަށެވެ.\nއަރުޝީފަށް ނެގީ 16/01/2021 22:40\nއެންމެފަހުން އަޕްޑޭޓްކުރީ 16/01/2021 22:40\nއަޙްމަދު ރަޝީދު 31 މިނެޓު ކުރިން\nޚަދީޖާ އާދަމް 47 މިނެޓު ކުރިން


Update - Gasim admit kohfai, Sharee ei cancel\nގާސިމް އެޑްމިޓްކޮށްފައި، ޝަރީއަތް ކެންސަލް\nގާސިމްގެ ހާލު ބެއްލެވުމަށް ރައީސް މައުމޫން ވަޑައިގެން. --\nޖުމްހޫރީ ޕާޓީގެ ލީޑަރު ގާސިމް އިބްރާހިމް ހޮސްޕިޓަލްގައި އެޑްމިޓްކޮށް ފަރުވާދޭން ފެށުމާ ގުޅިގެން މިއަދު ބާއްވަން އޮތް އޭނާގެ ޝަރީއަތް ކޯޓުން ކެންސަލްކޮށްފި އެވެ. އޭނާގެ މައްޗަށް އުފުލާފައިވާ ދައުވާތަކުގެ ޝަރީއަތް ތާވަލްކޮށްފައި އޮތީ މިއަދު މެންދުރު 2:00 އަށެވެ.\nއޭނާއަށް ފަރުވާދެމުން ދަނީ މެޑިކާ ހޮސްޕިޓަލްގައި ކަމަށް ޖުމްހޫރީ ޕާޓީގެ ސެކްރެޓަރީ ޖެނެރަލް އަހުމަދު ސަމީރު ވިދާޅުވި އެވެ.\nއޭނާ "އަވަސް"އަށް ވިދާޅުވީ ގާސިމް މިއަދު ކްރިމިނަލް ކޯޓަށް ވަޑައިގަތުމަށް ރަސްމީ ހެދުން ކޮޅު ތުރުކުރައްވައިގެން މެންދުރު 12:30 ހާއިރު އޮފިހަށް ވަޑައިގަތް ކަމަށާއި ނަމަވެސް ކާރުގައި އިންނަވަނިކޮށް އެމަނިކްފާނު ބޯ އަނބުރާ ގަނެ ހޮޑުލަވާ ގޮތްވުމުން ކާރު މަޑުކޮށްފައި މެޑިކާ ހޮސްޕިޓަލަށް ވެއްދީ ކަމަށެވެ. އަދި މެޑިކާގައި އެޑްމިޓްކޮށްގެން ޑޮކްޓަރުން އެމަނިކުފާނުގެ ހާލަތު ބައްލަވަމުން ގެންދަވާ ކަމަށް ސަމީރު ވިދާޅުވި އެވެ.\n"ވަރަށް އެއްޗެހި ގުޅާގެން ޑޮކްޓަރުން ގެންދަވަނީ ގާސިމްގެ ހާލުކޮޅު ބައްލަވަމުން. އަޅުގަނޑުމެން އުންމީދު މި ކުރަނީ އިރާދަކުރެއްވިއްޔާ ގޯހެއް ނުވެ ރަނގަޅުވާނެ ކަމަށް،" ސަމީރު ވިދާޅުވި އެވެ.\nގާސިމްގެ ލޯޔަރުންގެ ޓީމުން ވިދާޅުވީ ގާސިމް މެޑިކާގައި އެޑްމިޓްކޮށް ފަރުވާދޭތީ އެކަން ކޯޓަށް ވަގުތުން އެންގި ކަމަށެވެ. އަދި ލޯޔަރުންގެ އެ ހުށަހެޅުމަށް ބެލުމަށް ފަހު، މިއަދު އޮތް ގާސިމްގެ ޝަރީއަތް ކެންސަލް ކުރިކަން ލޯޔަރުންނަށް މިހާރު ކޯޓުން އަންގާފައިވާ ކަމަށް ޓީމުން ބުންޏެވެ.\nގާސިމްގެ މައްޗައް ކުރާ ދައުވާތަކަކީ ރިޝްވަތު ދިނުމުގެ ހުށަހެޅިކަމުގެ ދައުވާ އާއި ރަސްމީ ހައިސިއްޔަތުން ކުރަން ޖެހޭ ކަންކަމަށް ނުފޫޒު ފޯރުވަން އުޅުން އަދި ވޯޓް ދޭން ހުރި މީހަކަށް ނުރަނގަޅު ނުފޫޒެއް ފޯރުވަން އުޅުނު ކަމަށް ތުހުމަތުކޮށް ކުރާ ދައުވާ އެވެ. ގާސިމްގެ މައްޗަށް އަނެއްކާ ވެސް ދައުވާ ކުރަން ޕީޖީ ކްރިމިނަލް ކޯޓަށް މައްސަލަތައް ފޮނުއްވީ އެ ތިން ދައުވާގެ އަޑުއެހުމަށް ޕީޖީގެ ވަކީލުން ހާޒިރުނުވުމުން އެ މައްސަލަތައް ކްރިމިނަލް ކޯޓުން މިދިޔަ ހަފްތާ ބޭރުކޮށްލުމުން އެވެ.\nގާސިމް އިބްރާހިމް ޖުމްހޫރީ ޕާޓީ\n"ސާލިހް ޕާޓީ" ޖެހި މައްސަލަ ބަލައިދޭން އެދެފި


މި5އަހަރު ނިމޭއިރު ބ.އަތޮޅުގެ ކަރަންޓުގެ ޙާލަތު ރަގަޅުވާނެ - ސަޢީދު މި5އަހަރު ނިމޭއިރު ބ.އަތޮޅުގެ ކަރަންޓުގެ ޙާލަތު ރަގަޅުވާނެ - ސަޢީދު\nމި5އަހަރު ނިމޭއިރު ބ.އަތޮޅުގެ ކަރަންޓުގެ ޙާލަތު ރަގަޅުވާނެ - ސަޢީދު\nބ.ފުޅަދޫގައި ހަދާފައިވާ އިންޖީނުގެ ފެނަކަ އެމްޑީ ބައްލަވާ ލައްވަނީ\nބ.ފުޅަދޫގައި މިހާރު ބޭނުންކުރަމުންދާ އިންޖީނުގޭގެ ފޮޓޯއެއް\nބ.އަތޮޅުގެ ރަށްރަށަށް ޒަމާނީ ފުރިހަމަ ނިޒާމެއްގެ ދަށުން ކަރަންޓުގެ ޚިދުމަތް ފޯރުކޮށްދިނުމަށް ކުރާ މަސައްކަތް ނިމި މި5އަހަރުގެ ދައުރު ނިމޭއިރު ބ.އަތޮޅުގެ ކަރަންޓުގެ ޙާލަތު ރަގަޅުވާނެކަމަށް ފެކަނަ ކޯޕަރޭޝަންގެ މެނޭޖިން ޑައިރެކްޓަރ އަޙްމަދު ސަޢީދު ވިދާޅުވެއްޖެއެވެ.\nބ.އަތޮޅުގެ ރަށްރަށުގެ ކަރަންޓުގެ ޚިދުމަތުގެ ޙާލަތު ބައްލަވާލެއްވުމަށްފަހު ފެކަނަ ކޯޕަރޭޝަންގެ މެނޭޖިން ޑައިރެކްޓަރ އަޙްމަދު ސަޢީދު ވިދާޅުވީ، އެއަތޮޅުގެ ރަށްރަށް ކަރަންޓު ފޯރުކޮށްދިނުމަށް ޤާއިމުކޮށްފައިވާ ކޭބަލް ނެޓްވޯކްތަކަކީ މިޒަމާނަށް އެންމެ އެކަށީގެންވާ ނެޓްވޯކްތަކެއްކަމުގައި ނުދެކޭކަމަށެވެ.\nއަތޮޅުގެ ހުރިހައި ރަށެއްވެސް އޮތީ މިފަދަ ހާލަތެއްގައި ކަމަށާ، މިހާރުން މިހާރަށް ޙައްލުކުރަންޖެހޭ ރަށްތައް ދެނެގަގެ އެކަން ކުރުމުގެ މަސައްކަތް ކުރަމުންދާކަމަށްވެސް އޭނާ ވިދާޅުވިއެވެ. އެގޮތުން ކޭބަލް ނެޓްވޯކް ބަދަލުކުރުމާއި ކަރަންޓު ފޯރުކޮށްދިނުމަށް އާ އިންޖީނުތައް ގެނައުމުގެ މަސައްކަތް ފަށާފައިވާކަމަށް ސައީދުވިދާޅުވިއެވެ.\nމިހާރުވެސް ބ.އަތޮޅުގެ ބައެއް ރަށްރަށުގެ ކަރަންޓް ނެޓްވޯކް ރަގަޅުކޮށް އާ އިންޖީނުގެތައް ޢިމާރާތްކުރުމުގެ މަސައްކަތާއި އޮފީސް ޢިމާރާތް ހެދުންފަދަ ކަންކަން އަންނީ ކުރަމުންކަން އޭނާ ފާހަގަކުރެއްވިއެވެ.\nބ.ހިތާދޫގައި ޒަމާންތަކެއް ވަންދެން ބޭނުން ކުރަމުންއައި ބާ އިންޖީނުގެ ދޫކޮށްލުމުގެ އެންމެ ފަހުގެ މަސައްކަތްތައް މިހާރު އަންނީ ކުރަމުންނެވެ. މިހާރު ކުރިއަށްދަނީ އެރަށުގައި ކަރަންޓް ފޯރުކޮށްދިނުމަށް އަޅާފައިއޮތް ކޭބަލް ބަދަލުކުރުމުގެ މަސައްކަތާއި އާއިންޖީނުގެއަށް އިންޖީނުތައް ބަދަލުކުރުމުގެ މަސައްކަތެވެ. ހިތާދުއެކޭ އެއްގޮތަށް ފުޅަދޫގައިވެސް އަންނަނީ މިމަސައްކަތްތައް ކުރަމުންނެވެ. މިދެއިންޖީނުގޭގެ ޚިދުމަތް އަންނަ މަސްތެރޭގައި ފޯރުކޮށްދިނުމަށް ފެކަނައިން ވަނީ ކަނޑައަޅާފައެވެ.\nމީގެ އިތުރުން ދޮންފަނުގައި އާ އިންޖީނުގެއެއް ހަދައި ޚިދުމަތްދޭން ވަނީ ފަށާފައެވެ. އޭދަފުށީ އިންޖީނުގޭގެ އިންޖީން ރޫމް ބޮޑުކުރުމުގެ މަސަކަތްވެސް ވަނީ މި ތިން އަހަރު ތެރޭގައި ކޮށް ނިންމާފައެވެ. އަދި ތުޅާދޫގައި އިންޖީނުގޭގެ އާއޮފީސް އިމާރާތެއް ހަދައި މަސައްކަތް މިހާރު ފަށާފައިވާކަމަށް ފެކަނަ ކުންފުނިން ވިދާޅުވެއެވެ.\nބ.އަތޮޅުގައި ފެނަކައިން ހިންގާ އެންމެ ބޮޑު އެއް މަޝްރޫޢަކީ ގޮއިދުއާއި ފެހެންދުއާއި ފުޅަދޫގެ ކަރަންޓް ސަރަޙައްދީ މަރުކަޒަކުން ގުޅާލުމަށް ކުރިއަށްގެންދާ މަސައްކަތެވެ. މިމަސައްކަތް ފެށުމުގެ ތައްޔާރީތަކެއް ވަމުންދާކަމަށާ، އަމާޒަކީ އަންނައަހަރު ނިމުމުގެ ކުރިން މިކަންކޮށްނިންމައި ރައްޔިތުންނަށް ޚިދުމަތް ދޭންފެށުންކަމަށް އަޙްމަދު ސައީދު ވިދާޅުވިއެވެ.\nގޮއިދޫ، ފެހެންދޫ، ފުޅަދޫ މިއީ އެއް ފަޅެއްތެރޭގައި އޮންނަ ތިންރަށެވެ. ސައީދު ވިދާޅުވީ އެއް ނެޓްވޯކަކުން ގުޅާލައި ޚިދުމަތް ދޭން ފެށިޖެނަމަ ތެލަށްކުރާ ހޭދައާ ޖައްވަށް ދޫކުރާ ސީއޯޓޫ ވަރަށްބޮޑުތަން މަދުވެގެންދާނެކަމަށެވެ.\n"ތެލަށްކުރާ ޚަރަދު ވަރަށްބޮޑަށް ކުޑަވާނެ. އަދި ޖައްވަށް ބޭރުކުރާ ކަޅުދުން މަދުވެ، ހިންގުމުގެ ޚަރަދާއި ޚިދުމަތުގެ ފެންވަރު ހަމަގައިމުވެސް ރަގަޅުވެގެންދާނެ. މިހެން ބަދަލުވުމުން މިހާރު އެތިންރަށުގައި ބޭނުންކުރާ އިންޖީނުގެތަށް ބޭނުންކުރާނީ ބެކަޕް އިންޖީނުގެތަކެއްގެ ގޮތުގައި" އަޙްމަދު ސައީދު ވިދާޅުވިއެވެ.\nބ.އަތޮޅުގެ ކަރަންޓްގެ މައްސަލަ ޙައްލުކުރުމަށް ސަރުކާރުން ކުރަމުން ގެންދާ މަސައްކަތުގެ ދަށުން އެއަތޮޅު ކިހާދޫ، ކުޑަރިކިލު އަދި ކެންދޫގައިވެސް އާ އިންޖީނުގެ ހަދައި ކޭބަލް ނެޓްވޯކް ބަދަލުކުރުމުގެ މަސައްކަތް ފަށަން ފެކަނައިން އަންނަނީ ތައްޔާރުވަމުންނެވެ.


Dhuvaalu ginain nidhumun hithuge bali jeheyleh avas!\nދުވާލު ގިނައިން ނިދުން: ހިތުގެ ބަލި އަވަސް!\nރޭގަނޑުގެ އަރާމު ޖިންޖަށްވުރެ އިތުރަށް ދުވާލުގެ ވަކި ގަޑިއެއްގައި ނިދާލުމަކީ ދުޅަހެޔޮ ސިއްހަތަކަށް ކޮންމެހެން ކުރަންޖެހޭ ކަމެއް ކަމަށް މީގެ ކުރިން ގަބޫލު ކުރެވުނަސް ސައިންސްވެރިން މިހާރު މިވަނީ ނިންޖާ ބެހޭ ގޮތުން އާ ތިއަރީއެއް ހޯދާފައެވެ.\nގިނައިން ނިދުމުން ހިތް ހަލާކުވާ ގޮތުގެ ތިއަރީ އެވެ. މިއީ އަޑުއަހަން މާ ފަސޭހަ ވާހަކައަކަށް ނުވިޔަސް މި ތިއަރީއަކީ އެތައް ދުވަހެއްގެ ގިނަ ދިރާސާތަކަށްފަހު ޔަގީންކުރެވިފައިވާ ހަގީގަތެއް ކަމަށް ގިނަ ސައިންސްވެރިން އިއްތިފާގުވެ އެވެ. ރޭގަނޑު ކޮންމެހެން ހޯދަންޖެހޭ ހައެއް ނުވަތަ އަށެއްކަ ގަޑިއިރުގެ ނިންޖަށްވުރެ އިތުރަށް ދުވާލުގެ ގަޑިއެއްގައި ނިދާލުމަކީ ރަނގަޅުކަމެއް ކަމަށް ސިއްހީ އެކި ބޭފުޅުން އަބަދުވެސް ލަފާދެ އެވެ. އަދި އެއީ ވަރުބަލިކަމަށް ދޭ ކުޑަ ތެރަޕީއެއް ކަމަށް ވެސް ލަފާދެ އެވެ. އެހެންވީމާ މިހާރު މިޖެހުނީ ކޮންތަނެއްގައި ހެއްޔެވެ؟ މެންދުރުގަޑީގެ ކަންނަތްކަމަށް ދޭނެ ތެރަޕީއެއް ވެސްމިހާރު ނެތުނީ ހެއްޔެވެ؟\nގިނައިން ނިދުމުގެ ސަބަބުން ހާޓް ފެއިލިއާ އަށް މަގުފަހިވާ ކަމަށް ސިއްހީ ތަޖުރިބާކާރުން ބުނެފައިވާއިރު، ނިދައިގެން ހިތް ފެއިލްވާން މެދުވެރިވަނީ ހަމައެކަނި ހިތުގެ ބަލި ޖެހިގެން ނޫން ކަމަށްވެސް އެފަރާތްތަކުން ބުނެފައެވެ. ގިނައިން ނިދުމުން ނުވަތަ އެކްސެސިވް ސްލީޕްގެ ސަބަބުން ހިތުގެ ބައްޔަށް ވާރުތަވާ ގިނަ ބަލިތަކެއްގެ ޝިކާރައަކަށް މީހާ ވާކަމަށް ސިއްހީ ހޯދުންތަކުން ވަނީ އެނގިފަ އެވެ.\nއޭގެތެރޭގައި ހަކުރު ބައްޔަކީ ޖެހުން އެންމެ ގާތް އެއް ބައްޔެވެ. ހަކުރުބައްޔަކީ ހިތުގެ ބައްޔަށް ދެވޭ ބޫސްޓެކެވެ. ނިދުމުގެ ސަބަބުން ދިމާވާ ސިއްހީ މައްސަލަތަކަށް ތަޖުރިބާރުން ދީފައިވާ ނަމަކީ "މެޓަބޮލިކް ސިންޑްރޯމް" އެވެ. މެޓަބޮލިކް ސިންޑްރޯމްގެ ތެރޭގައި ހަކުރުބަލީގެ އިތުރަށް ލޭމައްޗަށް ދިއުމާއި އުނަގަނޑުގައި ސަރުބީ ޖެހުމުގެ އިތުރަށް ބޭޑް ކޮލެސްޓްރޯލް ހަޑިގަނޑުގައި އިތުރުވުން ހިމެނެއެވެ.\nއެކާވީސް ކިޔަވާކުދިން ވެސް ހިމެނޭގޮތަށް ތިން ލައްކައެއްހާ މީހުން ބައިވެރިކޮށްގެން ކުރިއަށްގެންދިޔަ އެ ދިރާސާއިން އެނގުނު ގޮތުގައި، ދުވާލު ގަޑީގައި 40 މިނިޓަށް ނިދާ މީހުންނަކީ މެޓަބޮލިކް ސިންޑްރޯމް ޖެހުމުގެ ރިސްކު ނެތް މީހުންނެވެ. އަދި 30 މިނިޓަށްވުރެ މަދުން ނިދާ މީހުންނަކީ މެޓަބޮލިކް ސިންޑްރޯމްގެ ގޮތުގައި ހިމެނޭ ބަލިތައް ޖެހޭ މިންވަރު ދަށް މީހުންނެވެ.\nއެހެންވީމާ ދުވާލު ގަޑީގެ ނިދުން ކޮންޓްރޯލްކޮށްގެން ހިތުގެ ބަލި ފަދަ ގައިންގަޔަށް ނާރާ ބޮޑެތި ލައިފްސްޓައިލް ބަލިތައް ޖެހުމުން މީހާ ދުރުކޮށްދޭނެ ކަމެއްކަން ވެސް މިވަނީ އެނގިފައެވެ. އަދި 30 ނުވަތަ 40 މިނިޓްގެ ނެޕެއް ނަގާލުމަކުން ގެއްލުމެއް ނެތްކަން ވެސް މިއޮތީ އެނގިފައެވެ. އެހެންވީމާ ދެންވެސް ސޯނާ ގަޑިއެއް ގަނެލާށެވެ. އެއީ 40 މިނިޓަށްވުރެ އިތުރަށް ދުވާލު ގަޑީގައި ނިދުމުން ދުރުވެލާށެވެ.\nމި ދިރާސާގައި ބައިވެރިވި މީހުންގެ ތެރެއިން 90 މިނިޓަށްވުރެ ގިނައިން ކޮންމެ ދުވަހަކު ނިދާ މީހުންނަކީ ގިނަ ބަލިތަކެއް ޖެހުމުގެ ފޮރުސަތޮ އޮތް، އަދި ޖެހިފައިވާ މީހުންކަން ފާހަގަކުރެވޭ ކަމަށް ރިސާޗަރުން ވަނީ ފާހަގަކޮށްފައެވެ. މީގެ ތެރެއިން ގިނަ މީހުންނަކީ ޓައިޕް ޓޫ ޑައިބެޓިކް މީހުންނެވެ. ޓައިޕް ޓޫ ޑައިބެިކް އަކީ ލޭގެ ހަކުރު އާންމުކޮށް ހުންނަން ޖެހޭ މިންވަރަށް ވުރެ އިތުރުވުން މެދުވެރިވުމުން ކިޔާ ނަމެކެވެ. ޓައިޕް ޓޫ ޑައިބެޓިކް އަށް ޑައިގްނޯސް ވިޔަސް އަދި ދެރަވާކަށް ނުވާނެ އެވެ. ސަބަބަކީ ރަސްމީކޮށް ޑައިބެޓިކް ޓެގް ނޭޅުވެނީސް އެކަމުން މިންޖުވެވިދާނެތީ އެވެ.\nދާދިފަހުން ސިއްހީ މާހިރުންގެ ޓީމަކުން ކުރި އެ ދިރާސާ ރިޕޯޓް، އަންނަ މަހު ޝިކާގޯގައި ހުންނަ އެމެރިކެން ކޮލެޖް އޮފް ކާޑިއޮލޮޖީ (އޭސީސީ) އަށް ހުށަހަޅަން ވަނީ ހަމަޖެހިފައެވެ. މިހާތަނަށް ގިނަ މީޓިންތަކެއްގައި ވެސް ހުށަހަޅާފައިވާ އެ ރިޕޯޓް އެމެރިކާގެ ޕިއާ-ރިވީވް ޖާނަލްގައިވެސް ހިމަނަން ވަނީ ނިންމާފަ އެވެ.\n"ދުވާލުގަޑީގައި ނިދުމަކީ ދުނިޔޭގެ ހުރިހާ ކަންކޮޅެއްގައިވެސް އިތުރުވަމުން އަންނަ ނުރަނގަޅޫ އާދައެއް. އެހެންވީމަ ނިދުމާއި މެޓަބޮލިކް ބަލިތަކާއި މިއޮތް ގުޅުން ވަރަށް ރަނގަޅަށް އާންމުންނަށް ދޭހަވާން އެބަ ޖެހޭ. ހާޢްސަގޮތެއްގައި ލޭމައްޗަށް ދިއުމާއި ހަކުރު ބަލި ފަދަ ބަލިތައް އިތުރުވަމުން ދާ ދަނޑިވަޅެއްގައި މިއީ ފޯރުކޮށްދޭންޖެހޭ މުހިއްމު މައުލޫމާތެއް،" އެ ސްޓަޑީ ރިޕޯޓް ލިޔުއްވި ޑައެބެޓޮލޮޖިސްޓެއް ކަމަށްވާ ޑރ. ޓޮމީހައިޑާ ޔަމާޑާ ވިދާޅުވި އެވެ.\nޖިންޖަކީ ދުޅަހެޔޮ ދިރިއުޅުމަކަށް އެންމެ މުހިއްމު އެއް ވަސީލަތެވެ. ދުވާލު ގަޑީގައި ކުޑަކޮށް ނިދާލުމަކީވެސް އޭގައި ސިއްހީ ފައިދާ ހިމެނޭ ކަމަކަށް ވާއިރު ކުޑަ ސަމާލުކަމެއް ދީގެން ބަލިތަކާއި ދުރުގައި ހުރުމުގެ ނަސީބު ހޯދުމަކީ ވިސްނޭ މީހުންގެ ގޮތެވެ.


BREAKING: Fuluhunge Hayyarugai Huri Anhenaku Niyaavejje - Vaguthu\nފުލުހުންގެ ހައްޔަރުގައި ހުރި އަންހެނަކު ނިޔާވެއްޖެ\nފުލުހުންގެ ހައްޔަރުގައި ހުރި އަންހެނަކު ނިޔާވެއްޖެއެވެ.\nފުލުހުން ވިދާޅުވި ގޮތުގައި ނިޔާވެފައިވަނީ، ފޭރުމުގެ މައްސަލައެއްގައި ހައްޔަރުކޮށްފައި ހުރި އުމުރުން 23 އަހަރުގެ ދިވެހި އަންހެނެކެވެ. އެނގިފައިވާ ގޮތުގައި މިއަދު ނިޔާވެފައި ވަނީ ނ. މަނަދޫ އަންހެނެވެ. އަދި، އޭނާ ނިޔާވީ މިއަދު ދޫނިދޫގައިކަމަށްވެސް ފުލުހުން ވިދާޅުވިއެވެ.\nމީގެއިތުރުންވެސް، ފުލުހުން ވިދާޅުވީ މިކަން ހިނގައިދިޔަ ގޮތް ބަލަމުންދާ ކަމަށެވެ.\nމިކަމާ ގުޅިގެން ފުލުހުން އިތުރަށް ވިދާޅުވީ މިކަން، ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރްސީއެމް) އާއި ދައުލަތުގެ ކަމާ ބެހޭ އެހެން އިދާރާތަކަށް އަންގާފައިވާކަމަށެވެ. އަދި، އެފަރާތްތަކުން މިކަން ހިނގައިދިޔަ ގޮތް ބަލަމުން އަންނަކަމަށްވެސް ވިދާޅުވިއެވެ.\nއެނގިފައިވާ ގޮތުގައި މަރުވި މީހާގެ އާއިލާއިން މިހާރު މާލެ އައުމަށް މަސައްކަތް ކުރަމުންދެއެވެ.\nޖެނުއަރީ 15, 2019 17:40\nޖެނުއަރީ 15, 2019 18:22\nރޭޕް ކޮށް މަރާލީ ކަމަށް ވާނީ......\nހާދަ ބަލަމުންދާ ގިނަވެއްޖެ އޭ، އަޕްޑޭޓެއް ނެއްތަ؟\nޖެނުއަރީ 15, 2019 18:23\nތިޔަ ބުނީ ތެދެއް... ބަލަމުންމުން އަންނަ ކަންތައްތައް ގިނަވެގެގޮސް ކޮޅުންނެއްޓި ހައްދުންނެއްޓި ހައްދުންމަތިން ބޭރަށް..... މިވާ ގޮތް ބަލާދޭނެ މީހަކު އެބަހުރިތައް\nޖެނުއަރީ 15, 2019 17:42\nވަރިކަމުގައި ހުރީ ޔާމީނެއްނޫން!\nޖެނުއަރީ 15, 2019 17:46\nޔަގީން ރޭޕް ކޮށް މަރާލީކަން...ފުލުހުން ނަކަށްވެސް ކަރެކްސަން ނަކަސް އިތުބާރެއް ނެތް...\nޖެނުއަރީ 15, 2019 17:49\nޖެނުއަރީ 15, 2019 17:52\nޖަޒީރާ ރާއްޖޭގައި މިހިނގާ ކަންކަން ޖަލުގައި މީހުން މަރުވުމާއި ހޮސްޕިޓާތަކުގައި ގޭގޭގައި މީހުން މަރުވާ ވަރު ބަލާނެ ކޮމެޓިއެއްވާނެ އެކުލަވާލެވިފައި. އެކޮމިޓީއައް ތިޔާ މައްސަލަ ހުށަހަޅާ....\nކިނބޫ ރަސްކަމުގައި ހާދަ އިހުމާލުވުން ގިނަވެއްޖެޔޭ ދޯ....\nޖެނުއަރީ 15, 2019 17:53\nހާދަ އޯގަާތެރި ސަރުކާަރެކޭ މީހުން އަމިއްލަ އަށް މަރުވަނީ..\nޖެނުއަރީ 15, 2019 19:45\nޚަލޭމން ހަމަނުޖެހުނ އުފައްދަން މަރަނީކީނޫންތަ؟\nމަރު ހާދަގިނަވެއްޖޭ... މިސަރުކާރުގަ.. މަރު ކޮމެޓީއަށް އަނެއްކާވެސް މަސައްކަތެއް...\nޖެނުއަރީ 15, 2019 17:54\nޢަނިޔާ ކުރަނީ ކޮށްބައެއް\nދިވެއްސަކު ނިޔާވިއިރު ނަމެއް ވެސް ނެތް ހީވާ ގޮތުން ކޮންމެ ވެސް ނަމެއް ނެތް މީހަކު މިހާތަނަށް މިރާއްޖޭގައި ހުރިހެނެއް ހިއެއް ނުވޭ\nޖެނުއަރީ 15, 2019 17:57\nކޮންމެ ވަގުތެއްގަވެސް މަރުވެދާނެ ބަޓް ހަމީދު ހީނުކުރާފަދަ ކަންތަކާ ކުރިމަތިވެދާނެ. އިސްލާމް ދީނަށް ފުރައްސާރު ކުރާ މީހުންނަށް ހިމާޔަތް ދެވިފައިވާ ޤައުމުތަކާއި މުއައްސަސާތަކާއި ވެރިންވަނީ ނޭގި ތިއްބާ ހަލާކުވެފަ.\nޖެނުއަރީ 15, 2019 17:59\nމަ ހީކުރީ ސުޢޫދު ނިޔާވީކަމަށް! އަޅެ މިވަރަށް މީހުން މަރުވާއިރުވެސް ޚަބަރެއްނުވޭ!\nއިބޫގެ ވެރިކަމުގައި މީހުން މަރެއްނުވާނެ.\nޖެނުއަރީ 15, 2019 18:02\nޖެނުއަރީ 15, 2019 18:03\nތިޔަކަމުގަ ފުލުހުންގެ އިހުމާލު އޮންނާނެ..\nޖެނުއަރީ 15, 2019 18:05\nފުލުހުންްގެ ބެލުމުގެ ދަށުގައި ހުރިމީހަކު މަރުވެއްޖެނަމަ މަރުވިސަބަބު ވަގުތުން އެނގެނއޖެހޭނެ.\nޖެނުއަރީ 15, 2019 18:06\nމަރާލީ. ޖަލުގަ ގުދުރަތީ މަރަކުންމަރެއްނުވާނެ. މަރާލީ. ސުއޫދު އިންސާފު ހޯދަދޭނެނުން. މިވެރިކަމުގަ ޖަލުގަމީހުންމަރުނުވާނެކަމައް މަހީކުރީ.\nޖެނުއަރީ 16, 2019 10:58\nމަރު ވަނީ ވަކި ތަނެއްގަ ތޯ ނަފާ؟\nޖެނުއަރީ 15, 2019 18:07\nރޔ ވެރިކަމުގަނަމަ މިހާރު ދުނިޔޭގެ އެންމެ ގާބިލު\nޥެރިކަމުގާ ތިބިމިޚުން ކީކޭބާ ބުނާނީ\nޖެނުއަރީ 15, 2019 18:08\nތީޔާމީނުގެ ކަމެއް. މިސަރުކާރުގައި ތިޔަގޮތަށް މީހުންމަރެއްނުވާނެ.\nޖެނުއަރީ 15, 2019 18:11\nމީވެސް ވައުދެއްތަ؟ ޅިޔަނު ލައްވާ މީހުން މެރުވުން\nޖެނުއަރީ 15, 2019 18:20\nނ.މަނަދޫ ކުއްޖެއް..ނަސާޔާ ކިޔަނީ.\nޖެނުއަރީ 15, 2019 18:29\nކޮންމެ ތަނެއްގައި ހުއްޓަސް ބަލިމީހާ އަށް އެކަށީގެންވާ އަޅާލުމާއި އެކަށީގެންވާ ރައްކާތެރިކަމާއި އެކަށީގެންވާ ޞިއްޙީ ފަރުވާ ޤާނޫނުގައިވާ ގޮތުގެމަތީން ލިބެން ޖެހެނީ އިންސާނީ ކަރާމާތަށްކައެވެ. ހޮސްޕިޓަލާއި ހަމައަށް ނުގެންދެވި މީހަކު މަރުވެގެންދާނީ ގިނަފަހަރަށް އެމީހަކަށް އަޅާލާނެ އެއްވެސް މީހަކު ނުހުންނަ ތަންތަނުގައެވެ.\nޖެނުއަރީ 15, 2019 18:42\nގިނަބަޔަކުގެ (ލާދީނީ ޕޮލިހުންގެ) އެދުން ފުދުނީމަ މަރާލީ ކަމައްވެސް ވެދާނެ. ރަނގަޅަށް ބަލާތި ތިކަންވީގޮތެއް\nޖެނުއަރީ 15, 2019 18:46\nދެން މިފަހަރު އެމް.ޑީ.ޕީ ކުދިންކޮޅު ބުނާނީ ކީކޭބާ، އެމްސީ ބޮލުގައި މަރުގެ ތުހުމަތު އަޅުވާނެބާ. އިބޫ އިސްތިއުފާއަށް ގޮވާނެބާ، އިންސާފު ހޯދައިދޭން ދުވާނެބާ. ޕޯސްޓްމޯޓަމް ހަދާނެބާ. ބަލަން މިތިބީ ވާއެެއްޗެއް\nޖެނުއަރީ 15, 2019 18:47\nހަާދަހަާ މަރުގިނަ މިވަނިީ\nޖެނުއަރީ 15, 2019 18:48\nއަނެއްކާ ރޭޕު ކޮއްފަ މަރާލީ ބާ. ތިވާނީ އެހެން ހެދީ ކަމަށް. ހަމަ އިންޑިޔާގެ އުސޫލު ދިވެހި ޖަލުގައި ވެސް އޮތީ.\nގިީތު 15 ޖެނުއަރިީ\nޖެނުއަރީ 15, 2019 18:51\nޖެނުއަރީ 16, 2019 05:37\nދެންވެސް ވިސްނިގެން އިސްލާހުވޭ ބްރޯ\nޖެނުއަރީ 15, 2019 18:56\nމިއިީ މިވަާވަރު މިވަރަކުން ނުވަާނެ\nޖެނުއަރީ 15, 2019 19:02\nކޮބާ ކޮމިޝަން މިކޮޝަންއުފެއްދިފަހުން މިހިރަވާގޮތެއްދޯ\nޖެނުއަރީ 15, 2019 19:04\nތިމައްސަލަ ބެލޭނެ ބާ؟ ނިމޭނެބާ؟ މި ސަރުކާރު ގަ ޖަލުގަ ހުއްޓާ މީހެއް މަރުވެގެން ނުވާނެ!\nޖެނުއަރީ 15, 2019 19:05\nމަރާލީތޯ ނޫނީ މަރުވީތޯ ޔާމީނުގެ ވެރިކަމުގައި މީހަކު މީފަދަގޮތަމަށް މަރުވީޔާ މީހާރު ސަރުކާރުގައި ތިބިމީހުން ބުނަނީ މަރާލިއްޔޭ މިހާރު ކިޔާނީ ކީކޭތޯ\nޖެނުއަރީ 15, 2019 19:12\nއަޅެ ޖަޒީރާ ރާއްޖޭގައި ވެސް މީހުން މަރުވޭތަ ޖަލުގަ؟\nޖެނުއަރީ 15, 2019 19:14\nއަޅެ ޖަޒީރާ ރާއްޖޭގައި ވެސް ޖަލުތަކުގައި މީހުން މަރުވޭތަ\nޖެނުއަރީ 15, 2019 19:17\nގޮތް ނޭނގޭ ގޮތަށް ތިހެން މީހުން މަރުވުމަކީ ކަންބޮޑުވާން ޖެހޭ ކަމެއް. ތިކަން ބަލައި ތަހްގީގު ކުރެވެން ޖެހޭ. ތަހްގީގު ކުރަން ސުއޫދާ ހަވާލު ކުރޭ އަވަހަށް\nޖެނުއަރީ 15, 2019 19:24\nއަނިޔާވެރިކަން މިހިރަގެން ހައްދުފަހަނައަޅާ ދަނީ. މިކަންކަން ބަލައި އިހުމާލުވާ ފަރާތްތަކާމެދު ފިޔަވަޅު އަޅަން ޖެހޭ. ރައްޔިތުން މަޑުން ތިބޭނެ ކަމަށް ހީނުކުރާތި. އަނިޔާވެރިކަން ނިމުމަކަށް ގެންނަން ރައްޔިތުން ވަނީ ކެތް މަދުވެފަ. މިކަން ކުރާނެ ރައްޔިތުން.\nޖެނުއަރީ 15, 2019 19:29\nމަނާ ކަމެއްތަ އެއީ ޕޮލިހުންގެ ދަށުގައި ހުރެ މަރުވުން.\nޖެނުއަރީ 15, 2019 20:21\nޢާއިލާގެބޭފުޅުން ނާލުބައްތެލީގަ އަވަހައް\nޖެނުއަރީ 15, 2019 20:35\nޖެނުއަރީ 15, 2019 20:40\nސްޕޯޓްސް މިނިސްޓަރު މިފަހަރު މަރުގެ ތުހުމަތު އަޅުވާނީ ކާކު ބޮލަކު ބާ؟\nޖެނުއަރީ 15, 2019 20:50\nޔާމީންގެ ވެރިކަމުގައި ޖަލުގައި މީހުން މީހުންމަރުވަނީ ނޫންކަމާއި މަރަނީކަމަށް މިސަރުކާރުގެ މިނިސްޓަރަކު ބުނި މިހާރުބުނާާނީ ކީކޭބާ؟\nޖެނުއަރީ 15, 2019 20:52\nކޮބާ ލަހޫފު.ނިކަން މިވާހަކަ އަށް އެއްޗެއްބުބެބަލަ.\nޖެނުއަރީ 15, 2019 21:13\nކޮބައިތަ އިންތި އޭނަޔައް އެނގޭނެ މަރާމީހުންގެ ހަގީގަތްތައް!!\nޖެނުއަރީ 15, 2019 21:36\nމިކަމުގެ ފުރިހަމަ ޒިންމާ ވަގު ސޯލިހު ނަގަން ޖެހޭނެ\nޖެނުއަރީ 15, 2019 23:14\nގޮތް ނޭގި މަރުތައް ގިނަވާއިރު ސަރުކާރު އޮތީ ބަންދުނޫން ދުވަސް ގުނަން.\nޖެނުއަރީ 16, 2019 06:27\nސޫދުބޭގެ މަސައްކަތް މިދަނީ ހަމަ އިތުރުވަމުން.


އެޑްމިން – Page 207 – Liyuntheringe Gulhun\nVisitors online  476:users  0guests  445bots  31The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n15 ޖޫން 20131 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5417\nމޫސާ ޞާޢިދު، ސ. މަރަދޫ\n(9 ޖޫން 2013 (އާދީއްތަ) ދުވަހު ޝާއިޢުކުރި ބަޔާ ގުޅޭ)އޭނާއަށް އިޙްސާސްކުރެވުނީ ނިމާލް އޭނައަށް ޖެއްސުންކުރުމުގެ ގޮތުން ބުނި ބުނުމެއް ކަމަށެވެ. ކޮޓަރިއަށް ވަދެވުމާއެކު އޭނާގެ ލޮލުން ކަރުނަ ފައިބައިގަތެވެ. މާގިނައިރުތަކެއްނުވެ ނިމާލް ވެސް އައިސް ކޮޓަރިއަށް ވަދެއްޖެއެވެ. ނިމާލް ކޮޓަރިއަށް ވަނުމާއެކު ސަރާ ތެޅިގެންފައި ދެލޯ ފޮހެލިއެވެ.\nދިރިއުޅުމުގައި ގެންގުޅެވޭ އާދަތަކުގެ ސަބަބުން ޞިއްޙަތަށް ކުރާ ނޭދެވޭ އަސަރު\n14 ޖޫން 2013ދުޅަހެއު ދިރިއުޅުން, ދުޅަހެއުކަމާއި ޞިއްޙަތުއެޑްމިން\nކިޔާފައިވާ ޢަދަދު: 4141\nޒިޔާދާ މުޙައްމަދު، އާހިޔާ، ހދ.ކުޅުދުއްފުށި\nދިރިއުޅުމަކީ ފުޅާ މާނައެއްގައި ބޭނުން ކުރެވޭ ބަހެކެވެ. ދުނިޔޭގައި އުޅުމެވެ. ނުވަތަ އުމުރު ވޭތުކުރުމެވެ. އެހެންކަމުން ދުނިޔެގައި އުޅޭ އިރު އިންސާނާ ނުލާހިކު ގިނަ ކަންކަމާ ކުރިމަތި ލާނެއެވެ. ޒަރޫރީ ބޭނުންތައް ފުއްދުމަށެވެ. ނުވަތަ މުސްތަޤްބަލް އުޖާލާކުރުމަށް ކުރާ ކަންތައްތަކެވެ. ނުވަތަ ދިރިއުޅުމުގެ ހަމަޖެހުމަށާއި މުނިފޫހިފިލުވަން ކުރާ ކަންތައްތަކެވެ. މި އުސޫލުން ދިރިއުޅުން ވޭތުކުރާއިރު ބައެއް ކަންކަމަށް ހުންނަނީ އާދަވެ ފަރިތަ ވެފައެވެ. އަމިއްލަ ފާޑުވެރިކަމެއްގެ ތެރެއިންނެވެ. ކަން މިހެން އޮތްއިރު، ބައެއް ފަހަރަށް ނުރަނގަޅު އާދަތައް ވެސް ކަށީގައި ހިފައިފައި އެބަހުރެއެވެ. މިފަދަ އާދަތަކުގެ ސަބަބުން އިންސާނާގެ ސިއްޙަތަށް ގެންލުން ލިބޭނީ ކިހާ މިންވަރަކަށްތޯ ވިސްނައިލީމު ހެއްޔެވެ؟ ޞިއްޙަތަށް ނޭދެވޭ އަސަރުތައް ކޮށްފައިހުރީ ކިހިނެއްތޯ ބަލައިލީމު ހެއްޔެވެ؟ އެކަން ރަނގަޅުކުރުމަށް ޢަޒުމް ކަނޑައެޅީމު ހެއްޔެވެ؟\n14 ޖޫން 20131 ޚިޔާލުމުޢާމަލާތު, ދީނާއި ދުނިޔެއެޑްމިން\nކިޔާފައިވާ ޢަދަދު: 3895\nއާދަމް ނަޞީރު އިބްރާހީމް ކަންކަމުގެ ސަބަބު ދެނެގަތުމަކީ ބައެއް މީހުން ވަރަށް ޝައުޤުވެރި ވާ ކަމެކެވެ. ހަމަ އެހެންމެ އެއީ، ބައެއް މީހުން މާ ބޮޑު ފަރުވާލެއް ބަހައްޓާ ކަމަކަށް ނުވެއެވެ. ތާރީޚަށް ބަލާ އިރު، ކުރި އަރައި ދިޔުމާއި އުފެއްދުންތެރިކަން ފާޅުވެފައި ވާތަން ގިނައިން ފެންނަނީ ސަބަބު ދެނެގަންނަ މީހުންގެ ކިބައިންނެވެ. އެ ފަދަ މީހުންނަކީ އާ ތަޖުރިބާތައް ކުރާ މީހުންނެވެ. ވާ ކަންކަމުން ފިލާވަޅު ލިބިގަންނަ މީހުންނެވެ. އިޞްލާޙުތަކަށް މަގު ފަހި ކުރާ މީހުންނެވެ. އެއާ ޚިލާފަށް އަނެއް ބަޔަކީ މަރައިލެވިފައި ވާ ލޮލަކައިގެން ހިނގާ ބަޔެކެވެ. ތަޖުރިބާއަށް ވުރެ އެމީހުންގެ ޙަޔާތުގެ ކަންކަމަކީ ތަކުރާރެކޭ ދެންނެވުން މާ ރަނގަޅު ކަމަށް ފެނެއެވެ. ނަމައިގެ ޕާޓީ\n13 ޖޫން 20131 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 7327\nނަމައިގެ ޕާޓީޢަބްދުﷲ ނަޢީމު އިބްރާހީމްމިއީ ޝެލް ސިލްވަރސްޓެއިން ލިޔުއްވައިފައިވާ ޅެމެއް ކަމުގައިވާ “ވަޓް އިފް” އިން ޚިޔާލު ނަގައިގެން ލިޔެފައިވާ އާ ޅެމެކެވެ.\nއަހަރެން ފިކުރު ބޮޑުވެފައި ރޭގަނޑު ހޭލާ އޮތީމެވެ.ވިސްނުން އެކި ދިމަދިމާއަށް ދަތުރު ކުރަނީއެވެ.ކުއްލިއަކަށް “ނަމަ”އިގެ ގާފިލާއެއް އައިސްއަހަރެންގެ ކަންފަތްދޮށުގައި މަޑުކޮށްލައިފިއެވެ.އާދައިގެ މަތީން ނަމައިގެ ޕާޓީ ފަށައިފިއެވެ.އަދި ޢާއްމުކޮށް ކިޔާ ލަވަ ކިޔަން ފަށައިފިއެވެ.\nވޭނާއި ހިތާމައާއި މުޞީބާތުގެ ފަރުވާ (3)\n13 ޖޫން 2013ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 3270\nފަޟީލަތުއްޝައިޚު ނަޞްރުﷲ މުޞްޠަފާ(7 ޖޫން 2013 (ހުކުރު) ދުވަހު ޝާއިޢުކުރެވުނު ބަޔާ ގުޅޭ)އަދި ހަމަ މިއާއި އެއް ގޮތަށް ހެނދުނާއި ހަވީރުކިޔުމަށް ވާރިދުވެފައިވާ ދުޢާތައް ވެސް ކިޔުމަށް އާދަކުރާށެވެ. އަދި އެކި އެކި ކަންކަމަށް ފެށުމުގެ ކުރިން ކިޔާ ދުޢާތަކާއި ނިދާއިރުގައްޔާއި ހޭލާއިރު ކިޔާދުޢާތަކަށް ވެސް ފަރުވާބަހަށްޓަންވާނެ އެވެ. އެހެނީ އެއީ ޙަޔާތުގެ އުފާވެރިކަން ގެނެސްދެނިވި ކަމެކެވެ. ތިމާއަށް ދެދުނިޔޭގެ ބާއްޖަވެރިކަން ލިބެނިވި ކަމެކެވެ.\n12 ޖޫން 20131 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5403\nއެތަނާއި މިތަނުން (2)\nޢައްބާސް އިބްރާހީމް ޓީޗަރަކު ބޯޑުގައި ރޮނގެއް ދަމާލިއެވެ. އަދި އެކުލާހުގެ ކުދިންނާދިމާއަށް ބުންޏެވެ. “މިރޮނގުކުރުކޮށްލެވޭނީ ކިހިނެއް ހަދައިގެން؟”\nގިނަކުދީންނަށް ހީކުރެވުނު ގޮތުގައި އެއީ ވަރަށް ފަސޭހައިން ކޮށްލެވޭނެކަމެކެވެ. އެހެންކަމުން އެތައްކުދީންނެއް އެއްފަހަރާ ގޮތަކަށް ޖަވާބުދިނެވެ. މިވާ ގޮތަށް ވިސްނަމާތޯއެވެ!\n12 ޖޫން 20132 ޚިޔާލުއަޚްލާޤު, ދީނާއި ދުނިޔެއެޑްމިން\nކިޔާފައިވާ ޢަދަދު: 2783\nޙަބީބާ ޙުސައިން ޙަބީބު\nމިހާރު އަޅުގަނޑުމެން ދިވެހިން ދެކޭގޮތުގައި، ދިވެހިންނަށް މިނިވަންކަމާއެކުފިކުރާއި ޚިޔާލު ފައުޅުކުރުމަށްމިހާރު މިއޮތީ ފިސާރި މިނިވަން ޖައްވެކެވެ. ތެދުފުޅެއްމެއެވެ. ނަމަވެސް، އައްސަވައިފިނަމަ ދަންނަވާނީ “މިނިވަން” މިބަސް އަޅުގަނޑުމެން ދިވެހިން މިހާރު މާނަކުރަނީ، އޭގެ ހެޔޮ، އޭގެ ޞައްޙަ އަދި އޭގެ އެދެވިގެންވާ މާނައެއްގައެއް ނޫނެވެ.\nއަހަރެން، އަހަރެންގެ ކާފަ\n12 ޖޫން 20132 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 8709\nތަރުޖަމާ/ ޅެން ޝަރަހަ: އަޙްމަދް ސަމީރު ޢަލީ\nތިރީގައި އެވަނީ އަޅުގަނޑަށް ފެނުނު އިނގިރޭސި ޅެމެއްގެ ތަރުޖަމާއެވެ. ޅެމުގެ ނަމަކީ: I Am My Own Grandpaލިޔުއްވާފައިވަނ Moe Jaffe / Dwight Latham އެވެ. ތިރީގައިވާ ގުޅުމުން މި ހެއްވާ ލަވަ އަޑުއައްސަވައިލެވޭނެއެވެ.\nީމީގެ އަހަރުތަކެއް ކުރިން، އަހަރެންގެ އުމުރުން ތޭވީސް އަހަރުގައި ކައިވެންޏެއް ކުރީމެވެ. ފިރިމަރުވުމުން އެކަނިވެރިވެ ހުވަފަތް ވެފައިވާ ވަރަށް ރީތި އަންހެނަކާއެވެ. އަހަރެން އޭނާއާއި އިން އިރު އޭނާގެ އަންހެން ދަރިޔަކު ހުއްޓެވެ. ބޮޑުވެ ފުރާވަރަށް އަރާފައިވާ އަންހެން ކުއްޖެކެވެ. ވަރަށް ރީތި ގުދުރަތީ ރަތް އިސްތަށިގަނޑެއްގެ ވެރިއެކެވެ.\n11 ޖޫން 2013ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 5360\nޤާނޫނީ ދެ ވަކީލުން ތިބެގެން ކުރެވޭ ފުރަތަމަ ޝަރީޢަތް\nމަޙްކަމަތުއް ޝަރްޢިއްޔާގެ ތާރީޚްގައި ޤާނޫނީ ދެ ވަކީލުން ދެފަރާތުން ވަކާލާތު ކޮށްގެން ކުރެވޭ ފުރަތަމަ ޝަރީޢަތް އިއްޔެ ފެށިއްޖެއެވެ. އެދެ ވަކީލުންނަކީ، އަލްއުސްތާޛު ޢަބްދުﷲ ޙަމީދާއި އަލްއުސްތާޛު އިބްރާހީމް މޫސާފުޅެވެ. އަދި މިޝަރީޢަތަކީ، މިހާރު ހަމަޖެހިފައިވާ އިސްތިއުނާފްގެ ޤާނޫނު ފާސްވީ ފަހުން އެންމެ ފުރަތަމަ ކުރެވޭ ޤަޟިއްޔާއެވެ.\nއިންޓަރނެޓްގެ ސަބަބުން ދަރިވަރުންނަށް ކުރާ އަސަރު\n11 ޖޫން 20133 ޚިޔާލުއިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 4354\nޒަމާން މިވަނީ ބަދަލުވެފައެވެ. ޒަމާނާ އެއްގޮތަށް މީހުން ވެސް ދަނީ ބަދަލުވަމުންނެވެ. މި ގޮތުން މީހުންގެ ކުރިއެރުމަށް މެދުވެރިވި އެންމެ ފާހަގަކޮށްލެވޭ އެކައްޗަކީ އިންޓަރނެޓެވެ. ކަރަންޓް ނެތުމުން ހައްޓަށް ނޭވާވެސް ނާދެޔޭ ބުނާ ބީދައިން އިންޓަރނެޓް ވެސް ވަނީ ކަރަންޓާ އެއްހަމައެއްގައި ފައިތިލަ ހަމަކޮށް އެއަށްވުރެ ވެސް ކުރިއަށް ފިޔަވަޅު އަޅަންފަށައިފައެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204…205206207208209…210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


Aishwarya ge "Fanne Khan" release kuraa dhuvas badhalukoffi | Mihaaru\nއައިޝްވަރިޔާގެ "ފޭން ޚާން" ރިލީޒްކުރާ ދުވަސް ބަދަލުކޮށްފި\n03 މާޗް 2018 - 15:37\nމި ފިލްމު ރިލީޒްކުރާ ތާރީޚް ބަދަލުކުރާނެ ކަމަށް ކުރިން ވެސް އޮތީ ބެލެވިފަ އެވެ. ސަބަބަކީ ފިތުރު އީދަކީ އަބަދުވެސް ސަލްމާންގެ ފިލްމުތައް ރިލީޒްކުރާ ދުވަހަކަށް ވެފައި މިފަހަރު ވެސް ފިތުރު އީދާ ދިމާކޮށް ޖޫން 15 ވަނަ ދުވަހު ސަލްމާންގެ "ރޭސް 3" ރިލީޒްކުރަން ހަމަޖެހިފައި ވާތީ އެވެ.\nސަލްމާންގެ ފިލްމަކާ އެއް ދުވަހަކު އެހެން ފިލްމެއް ރިލީޒްކުރުމަކީ އަމިއްލަ އަތުން ފިލްމު ހަލާކުކޮށްލުން ފަދަ ކަމެކެވެ. ބޮކްސް އޮފީހުގައި ސަލްމާންގެ ބާރު އެހާވެސް ގަދަ އެވެ.\n"ރޭސް 3" އާއި "ފޭން ޚާން" ގައިި ވެސް އަނިލް ކަޕޫރު މުހިއްމު ރޯލެއް އަދާކުރާ ކަމެވެ.\n"ފޭން ޚާން"ގައި އައިޝްވަރިޔާ ކުޅެނީ ލަވަކިޔުންތެރިއެއްގެ ރޯލެވެ. އަދި އޭނާގެ ލޯބިވެރިޔާގެ ރޯލު ކުޅެނީ ރާޖްކުމާރު ރާއޯ އެވެ. "އެވްރިބޮޑީސް ފޭމަސް" ކިޔާ ޑަޗް ފިލްމެއްގެ ރިމޭކް އެކެވެ.\nމި ފިލްމުގައި ލަވަކިޔުންތެރިއެއްގެ ރޯލު އަދާކުރުމުގެ އިތުރުން މިއީ އިންޑިއާގެ މަޝްހޫރު ލަވަކިޔުންތެރިޔާ ލަތާ މަންގޭޝްކަރަށް އައިޝްވަރިޔާ ދޭ ޓްރިބިއުޓަކަށް ވެސް ވާނެ ކަަމަށް އިންޑިއާގެ ނޫސްތަކުން ބުނެ އެވެ.\n"ފިލްމުގައި އައިޝްވަރިޔާ ކުޅެނީ މަޝްހޫރު ލަވަކިޔުންތެރިއެއްގެ ރޯލު. އަދި މި ކެރެކްޓާއަކީ ލަތާގެ ފޭނެއް. ލަވަކިޔުންތެރިއެއްގެ ރޯލު ކުޅޭއިރު ލަތާގެ މަތިން ހަނދާން ނައްތައެއް ނުލެވޭނެ،" ފިލްމާ ގުޅޭ މައުލޫމާތު ދިން މީހަކު އިންޑިއާގެ ނޫހަކަށް ބުނެފައިވެ އެވެ.\nމި ފިލްމުގައި ބައެއް އޮރިޖިނަލް ޓްރެކްތަކުގެ އިތުރުން ލަތާގެ މަޝްހޫރު ބައެއް ލަވަތައް ވެސް އަލުން އުފައްދައި ހިމަނަން ވަނީ ހަމަޖެހިފަ އެވެ. މިހިސާބުން އަދި ފިލްމާ ލަތާ އާ އޮތް ގުޅުމެއް ނުނިމެ އެވެ. ފިލްމުގައި އަނިލްގެ އަންހެންދަރިފުޅުގެ ރޯލު އަދާކުރާ ކުއްޖާގެ ނަމަކީ ވެސް ލަތާ އެވެ. އަދި މި ކެރެކްޓާއަކީ ވެސް ލަވަކިޔުންތެރިއެކެވެ.


galehiri: ހުވަދުއަތޮޅުގެ ފާހަގަކުރެވޭ ޝަޚުޞިއްޔަތެއް\nހުވަދުއަތޮޅުގެ ފާހަގަކުރެވޭ ޝަޚުޞިއްޔަތެއް\nފައިސާވެރިކަމާ ޖާހާ ޢިއްޒަތާ ބޮޑު މަޤާމެއް ލިބިފައިވުމަކީ، ޝަޚްޞީގޮތުން ކޮންމެހެން މީހެއްގެކިބައިން ފާހަގަކުރެވެންޖެހޭ ރަނގަޅުކަންކަމެއް ނޫނެވެ. ޝަޚްޞީގޮތުން މީހެއްގެ ފާހަގަކުރަންޖެހެނީ،އެމީހެއްގެކިބައިގައި ހުރި ރަނގަޅު ސިފަތަކެވެ. ރަނގަޅު ކަންކަމެވެ. ނުބައި ކަންކަމެއްނޫނެވެ.\nހުވަދުއަތޮޅަށް ވަރަށް މަޝްހޫރު ކުރީގެ ކަތީބެއްކަމަށްވާ، ދެއްވަދޫ ޑޯރެންސީވިލާ އަލްފާޟިލް މުޙައްމަދު މުނީރަކީ އަޅުގަނޑަށް ފާހަގަކުރެވޭ ރަނގަޅު ސިފަތަކެއް ފެނުނު ޝަޚުޞިއްޔަތެކެވެ. އެއީ އޭނާއަށްވުރެ ދޮށީމީހުންގެ މުޙައްމާ ކަތީބެވެ. ހަނގު މީހުންގެ މުޙައްމާބެއެވެ. އޭނާ ކުއްލިގޮތަކަށް ދެއްވަދޫގައި އަވަހާރަވީކަން އަޅުގަނޑަށްއެނގުނީ އެޚަބަރުލިޔެފައިވާ ވެބްސައިޓަކުންނެވެ. އަވަހާރަވީތާ ދުވަސްތަކެއް ފަހުންނެވެ.\nމުޙައްމާބެ އަވަހާރަވީތާ ދުވަސްތަކެއްގެފަހުން އެލިޔުންފެނިގެން އެކަންއެނގުމުން ހިތަށްއެރީ، އުޅުމާ ގުޅުމުގެބޮޑުކަން އަޅުގަނޑާ އެއްވަރަށް އެބޭފުޅެއްގެ ޢާއިލާއަށްވެސް އެކަން އެނގިވަޑައިގަންނަވާއިރު، އެހާ ކުއްލިގޮތަކަށް އެބޭފުޅަކުއަވަހާރަވެ ގިނަދުވަސް ތަކެއް ވޭތިވެދިޔައިރުވެސް އެކަމެއްނޭނގުނެވެ. އެހެންވީމާ ގިނަގޮތްގޮތުން ބަލާއިރު މިއުޅެވެނީ އުޅެންޖެހޭ ވަރަށްވުރެ މާފަހަތުގައިތާއެވެ.\nމުޙައްމާބެ އަވަހާރަވީ ޚަބަރުގާ “ދެއްވަދޫ ކަތީބު ކަމުގެ މަޤާމުގާ އޭނާ ހުންނަވަނިކޮށް ހުވަދު އަތޮޅުގައި ހިނގި ބަޣާވާތާގުޅިގެން އޭނާ މާލެ ގެނައިކަމާ، ޖަލުގައި ދުވަސްކޮޅެއް ހޭދަކުރެއްވުމަށްފަހު އެނބުރި ރަށަށް ވަޑައިގެންނެވިއިރު، ކަތީބުކަމުގެ މަގާމުން ވަނީ ވަކިވެފާކަމަށް] ލިޔުއްވާފައިވެއެވެ. މުޙައްމާބެގެ ރަށަށް ނިސްބަތްވާ ސައިޓެއްގައިޚަބަރު ލިޔުއްވި ޒުވާން މުރާސިލަކީ، އަޅުގަނޑުމެންގެވެސް ގާތް ބޭފުޅެކެވެ. ޚަބަރުގެއިތުރަށް އޭގައި ހާމަކުރައްވާފައިވަނީވެސް އޭނާއަށް އެނގިވަޑައިގެންނެވި މަޢުލޫމާތެވެ. އެނގިވަޑައިނުގަންނަވާ މަޢުލޫމާތެއްއޭނާއަށް ހާމަނުކުރެއްވި އޮތުމަކީ އެއްގޮތަކަށްވެސް އުނިކަމެއްނޫނެވެ. އެއީ ހިނގަމުންދާ އަދި ހިނގަމުންދާނޭ ކަމެއްވެސްމެއެވެ. ކޮންމެއަކަސް ޒުވާން މުރާސިލް އެދުވަހު މުޙައްމާބެ އަވަހާރަވީކަން ހާމަ ކުރައްވާފައި ނެތްނަމަ، އެކަން އެނގެންޖެހޭ ކޮންމެވެސް ބަޔަކަށް އެކަން ނޭނގިދުވަސްތަކެއް ވޭތިވެދިޔުމަކީ ވެދާނެކަމެކެވެ. ކޮންމެއަކަސް ޒުވާން މުރާސިލް އެކުރެއްވި މަސައްކަތަށްޓަކައި ޝުކުރުޙައްޤެވެ.\nއިނގިރޭސިންގެ މަކަރުވެރި ބަޔަކު އަޑީގާތިބެގެން، އައްޑޫ، ހުވަދޫ، ފުވައްމުލަކުގައި ހަމަނުޖެހުމެއްހިންގި ދުވަސްވަރެއް މާޒީވެ ގޮސްފައިވެއެވެ. ހުވަދުއަތޮޅުގައި ދެވަނަފަހަރަށް އެހަމަނުޖެހުން ހިނގިއިރުމުޙައްމާބެ ހުންނެވީ، ދެއްވަދޫ ކަތީބަކަށެވެ. އެ ފަހަރުގެ ހަމަނުޖެހުމާގުޅިގެން މާލެ ގެނައި މީހުންގެތެރޭ އޭނާ ހިމެނެއެވެ. މުޙައްމާބެއަށް އެކަން މެދުވެރިވީ ސަބަބު ގުޅިފާވަނީ އެދުވަސްވަރު ގިނަބަޔަށް ސީދާފެންނަ ފަށުގާ ހިނގަމުންދިޔަ ބައެއް ކަންކަމާއެވެ. އެހަމަނުޖެހުމުގާ މުޙައްމާބެއަށް މަޖުބޫރުވީ އެފަދަކަމެއްގާ ޢާއްމުކޮށްއޮންނަ ބޮޑު ދެގޮތުން ކޮންމެވެސް އެއްގޮތެއް ނިންމަވާށެވެ. އެހެންކަމުން އޭނާ ދެކިވަޑައިގެންނެވި ރަނގަޅުގޮތް ޚިޔާރުކުރެއްވީއެވެ. އެގޮތް ޚިޔާރުނުކުރެއްވިނަމަ، އޭނާގެ ނަފުސާ މުދަލަށް އެދުވަސްވަރުގެ ކަންކަން ހުރިގޮތުން ވަރަށް ދެރަގޮތެއްވާނެކަން ޔަޤީންކުރެއްވިއެވެ. އޭނާ ޚިޔާރުނުކުރެއްވިގޮތަކީ އެފަހަރުގެ ހަމަނުޖެހުމާ ސީދާ ދެކޮޅުވުމުގެ ސަބަބުން އޭނާގެ ނަފުސާ މުދަލަށް ދެރަގޮތެއްވުމެވެ\nއެހަމަނުޖެހުމުގާ މީހުންގެލޮލަށް ފެންނަފަށުގައި އަތޮޅުގައި އިސްކޮށްތިއްބެވީ އޭނާއާ ގާތް ބައެއް ބޭފުޅުންނަށްވިއަސް އެދުވަސްވަރުކުރިމަތިވާ ބައެއް ޙާލަތުގާ އެ ބޭފުޅުންނަށްވެސް ބާރު ނުފޯރުއްވޭނޭ ކަންކަން ހިނގަމުންދިޔައެވެ. އެދުވަސްވަރު ކުރިމަތިވާކަމެއް ގޯސްވެ އެކަމެއް ހުއްޓުވަން، ނުވަތަ ކަމެއް ރަނގަޅުވެ އެކަމެއް ދެމެހެއްޓުމަށްވިޔަސް، ވެރިއެއްގެ، ރައްޔިތެއްގެ، އިންސާނީ އެއްވެސްބާރެއް އެކަމަކަށްނުފޯރާ ކަންކަމާ ޙާލަތު ކުރިމަތިވަމުން ދިޔައެވެ. އެއީ އެދުވަސްވަރު އެންމެނަށް ފެނި، އެނގި، ބާވެ، ކަށަވަރުވެފައިވާ ކަމެކެވެ. މުޙައްމާބެޚިޔާރުކުރައްވާ ގޮތަކުން ދެން އޭނާއާ ކުރިމަތިވާނޭ ދެރަކަމަކީ އޭނާ ވެރީންނާ ގާތްވުމަކުން ނުވުމަކުންވެސް، އެއްވެސް ފައިދާއެއް ނުކޮށް ހިނގައިދާނޭ ކަމެއްކަން މުޙައްމާބެ ދެނެވަޑައިގަނެއެވެ. އެދުވަސްވަރުގިނަ މީހުންނަށް ފެނިފާވަނީވެސް އެކަން އެހެންވަމުންދިޔަ ތަނެވެ.\nއެ ފަހަރުގެ ހަމަނުޖެހުމާގުޅިގެން މާލެ ގެންދެވި ބަންދުގައި ދުވަސްތަކެއް ހޭދަވުމަށްފަހު، މުޙައްމާބެ މިނިވަންވީއިރު އޭނާއަކީ ހުވަދުއަތޮޅުގެ ހަމަނުޖެހުމުގެ އިސް ބައިވެރިއެއްކަމަށް ބަލައިގެން އޭނާގެދޯންޏާ ބައެއް މުދާތައްވަނީ ސަރުކާރުގެފަރާތުން މާލެ ގެންގޮސްފައެވެ. ފަހުން އެދޯނި އޭނާއާ ސަރުކާރުން ޙަވާލުކުރިއިރު، ދޯނި ރަށަށް ގެންދެވޭނޭގޮތެއް އޭނާއަށް ސަރުކާރުން ތަނަވަސްކޮށް ދެއްވާފައިނުވީމާ ހުޅުލޭގައި ދޯނި ހަލާކުވެ ނެތިދިޔުމީ ލިބިވަޑައިގެންނެވި ބޮޑުގެއްލުމެކެވެ. އެފަހަރުގެ ބަންދުން މިނިވަންވުމުން އޭނާއަށް ހުޅުލެއިން ގޯއްޗެއް ލިބިވަޑައިގެން އެތާނގައި ދިރިއުޅުއްވުމުގެ ފުރުޞަތުއޮތެވެ. ނަމަވެސް އެފުރުޞަތު ދޫކޮށްލެއްވީ އަމިއްލަރަށުގައި ދިރިއުޅުއްވުމުގެ ބޭނުންފުޅުގައެވެ. ނޫންނަމަ މިހާރު ގިނަ ބަޔަކުދެކޭ ރަންބިމުން އެގޯތީގެ ބުރިބުރީގެ ޢިމާރާތްތައް ފެނުނީހެވެ.\nއެފަހަރުގެ ބަންދުގެތެރޭ މުޙައްމާބެއާ ކުރިމަތިވި ތަފާތުކަންކަމާ މަޖްބޫރީ ޙާލަތާ އަދި އޭރު އޭނާއާ އެހެންބަޔެއްގެވެސް މަޞްލަޙަތަށްޓަކައި 10 އޭޕްރީލް 1962 ގައި އޭނާ ދެއްވަން ޖެހިވަޑައިގަތް ބަޔާނާގުޅިގެން ކަތީބުކަމުގެ މަގާމު ގެއްލޭނެކަން އޭނާއަށް އެނގިވަޑައިގަނެވެ. [ހުވަދުއަތޮޅުގައި ދިވެހިދައުލަތާ ދެކޮޅަށް މިފަހަރު އުފެއްދި ބަޣާވާތުގައި އެބަޣާވާތުގެ ވެރިންނަށް ތިބި މީހުން އެންގި އެންގުމަކާގުޅިގެން ދެއްވަދޫގެ ކަތީބުކަމާއި ޙަވާލުވީކަމާއި، ދިވެހިދައުލަތުން ކަތީބުކަމުގެ ސަނަދެއް ދެއްވާފައި ވަނިކޮށް ދައުލަތާއި އިދިކޮޅުބަޔެއްގެ ވެރިކަމުގައި ހުރުމުން އެބަޣާވާތުގައި ބައިވެރިވާކަމަށާއި އެއީ ވަރަށްބޮޑު ކުށެއްކަމަށް ޤަބޫލު ކުރައްވާކަމަށް” މުޙައްމާބެ ދެއްވި ބަޔާންގެކޮޕީއެއް މީގެއަހަރުތަކެއްގެކުރިން ބަންޑާރަނާއިބުގެ އޮފީހުގެ ވެބްސައިޓުން ޑައުންލޯޑް ކޮށް ނަގައި އަޅުގަނޑުގެއަތުގައި އެބައޮތެވެ\nމުޙައްމާބެ ހުވަދުއަތޮޅަށް އެނބުރި ވަޑައިގަތީ ބަންދުގެ މުއްދަތުގެ ބޮޑުބަޔެއް ބާކީއޮއްވާ މާފެއްގާ ދޫކޮށްލެއްވީމައެވެ. އަތޮޅަށް (ގއ.އަށް) ވަޑައިގެންއިރު އަތޮޅުވެރިޔަކީ ވިލިނގިލީ އިބްރާހީމް މުޙައްމަދު (ތުއްތު ކަތީބު) އެވެ. އަތޮޅުވެރިންނާ އޭނާގެއަރިހުގައި ތިއްބެވި އަތޮޅުގެ ބޮޑުންނަކީ، މުޙައްމާބެއާ ގިނަގޮތްގޮތުން ވަރަށްގާތް ބޭފުޅުންނެވެ. އެހެންވުމުން ދެއްވަދޫގެވެރިކަމުގެ ދާއިރާއާ އަލުން ގުޅިލެއްވުމުގެ ފުރުޞަތު ތަނަވަސްވެފައި އޮވެމެ، އެކަމާ މުޙައްމާބެ ނޫޅުއްވައެވެ. އޭނާ ބޭނުންފުޅުނަމަ އެކަމަކީ އޭރު ވަރަށްފަސޭހައިން ވެދާނެކަމެއްކަންކަށަވަރެވެ. މިހެނީ އެފަހަރުގެ ހަމަނުޖެހުމުގައި އަތޮޅުގައި އިސްކޮށްހުންނެވި ފަރާތްކަމަށް މީހުންނަށް ބެލެވޭފަރާތް ބަންދުވެ، ބަންދުވީތާ ސަތޭކަވަނައަށްވީ ދުވަހަކީ، އޭނާ މިނިވަންވެ ސަރުކާރުގެ ވަޟީފާއެއްގައި ހުންނެވި ދުވަހަކަށްވީމާ، މިހެންވީއިރު މުޙައްމާބެއަށް ސަރުކާރުގެއެއްވެސްވަޟީފާއެއް ލިބިވަޑައިނުގަންނަވަން ޖެހޭ އެއްވެސްސަބަބެއް ނެތެވެ. އެކަމަކު މުޙައްމާބެ އެކަމާ ނޫޅުއްވީއެވެ. ބޭނުންފުޅުނުވީއެވެ. މިކަންހިނގީ މިހެންކަން ގިނަބަޔަކުވެސް ދަނެއެވެ. އެދުވަސްވަރުންފެށިގެން މިހާތަނަށް ދެއްވަދޫގެ އިސްވެރިކަންކުރެއްވި ހުރިހާބޭފުޅުންވެސް މިކަން ޤަބޫލުކުރައްވަނީ މިހެނެވެ.\nމުޙައްމާބެއަކީ ގިނަގޮތްގޮތުން ބަލާއިރު، ހުވަދުއަތޮޅުން މަދުންނޫނީ ފެނިފާނުވާފަދަ ޝަޚުޞިއްޔަތެއްކަމަށް ގިނަމީހުން ދެކެއެވެ. ކޮންމެގޮތަކުން ކޮންމެއެއްޗެއްވިއަސް ލިބޭތާނގައި ލިބިގަންނަ އުޞޫލަކީ، އޭނާ ޤަބޫލުކުރައްވާ ރަނގަޅު އުޞޫލެއްނޫނެވެ. އޭނާ އެކަމެއް ނުކުރައްވައެވެ. އެހިނދަކަށް އޭނާއާމެދު މަތިވެރި ﷲ މިންވަރުފުޅުކުރެއްވި ގޮތަކާރުހިވަޑައިގެން ހަމަޖެހިގެން އުޅުއްވަމުން ގެންދެވިއެވެ. ދިރިއުޅުއްވުމުގައި މެދުވެރިވާ ބޮޑެތި ހިތާމަތަކުގާވެސް އެ މާތްގޮތް ޚިޔާރުކުރައްވައި ކުރިޔަށްނެރުއްވި އެވެ. އޭނާގެ ގިނަބޭފުޅުންގެ މަންމަ، އަދި އޭނާގެ އޭރުގެ އަނބިކަނބަލުން ނަފީސާ އަވަހާރަވުމުގެ ހިތާމަވެރި ޙާދިސާއިން މިކަން ކަށަވަރުވެއެވެ. އެއީ ބޭފުޅަކު ރައްކާވުމުގެފަހުން ނަފީސާ ދުނިޔެދޫކުރެއްވުމުގައި ގއ. ޞިއްޙީމަރުކަޒުގައި އޭރު ހުންނެވި ހެލްތު ވޯކަރުގެ ޛިންމާދާރުކަމަށް ދިއްކުރެވޭ އިހުމާލުގެ އިނގިއްޔާމެދުގައެވެ. ކެތްކުރައްވަން އިންތިހާއަށް ދަތި އެކަމުގާވެސް މުޙައްމާބެ ދެއްކެވި ކެތްތެރިކަމުގެ ނަމޫނާ ލާމަސީލެވެ.\nދެއްވަދޫ ޑޯރެންސީވިލާ އަލްފާޟިލް އަލްމަރުޙޫމް މުޙައްމަދު މުނީރަކީ ދިރިއުޅުއްވުމުގައި އެވަގުތަކު ކުރައްވަން ޖެހިވަޑައިގަތް މަސައްކަތެއްކުރެއްވުމަށް ކުޑަވެސް ފަސްޖެހުމެއް ނޯންނަ ބޭފުޅެކެވެ. ރަށުގެ ޤަދަރުވެރި އިސްވެރިޔެއްގެ ދައުރެއް ކުރިން އަދާކުރައްވާފައިވުމުން ރަށުގެ އެނޫން ދައުރެއް އަދާކުރެއްވުމަށް ބައެއްބޭފުޅުން ކުޑަކޮށް ފަސްޖެހިވަޑައިގެން މާބޮޑު ލަދުފުޅެއްގައި އުޅުއްވާތީ ބައެއް ރަށްރަށުން ފެނެއެވެ. އެފަދަގޮތެއް މުޙައްމާބެ ކިބައިން އެއްވެސްމީހަކަށް ދުވަހަކު ފެނިފައެއް ނޯންނާނެއެވެ. އަތްޕުޅު ނުފޯރުއްވޭނޭ އުސް ތަންތަނަށް އަތްޕުޅު ފޯރުއްވާކަށް އޭނާ މަސައްކަތެއް ނުކުރައްވައެވެ. ޙައްޤުނޫން ޝަކުވާ އުފުއްލަވައިނޫޅުއްވައެވެ.\nރަށުގެ ތަރައްޤީއާ ކުރިއެރުމާ ފައިދާއަށްކުރެވޭ ކޮންމެކަމެއްގައި އެކަމެއްކުރައްވާ ފަރާތަކުން އެދިވަޑައިގެންގޮތަކަށް އެދިވަޑައިގަތް މިންވަރަކަށް އެކަމެއްގައި މުޙައްމާބެ ޢަމަލީގޮތުން ބައިވެރިވެއުޅުއްވައެވެ. ރަށުގެވެރިކަމުގެ ދާއިރާއާ ދުރުގާ ހުންނެވިއަސް ވެރިންނާ ބާއްވަވަންޖެހޭ ގުޅުމެއް ފުރިހަމައަށް ބޭއްވެވިއެވެ. އެބޭފުޅުންގެ މަސައްކަތްޕުޅުތަކާ ރައްޔިތުންގެ މަސައްކަތްތަކަށް ފުރިހަމަ އެހީތެރިކަމާ އެއްބާރުލެއްވުން ދެއްވިކަމަށް ދެއްވަދޫގެ އިސްވެރިކަންކުރެއްވި އަލްފާޟިލް މުޙައްމަދު އަނީސް އާ އަލްފާޟިލް މުޙައްމަދު ދީދީ އާ ދެބޭފުޅުން އަޅުގަނޑުގާތުގައި ވިދާޅުވިއެވެ. މުޙައްމާބެއަކީ ގާތްތިމާގެމީހުންނާ އަޅާލައްވާ ތިމާގެމީހުންނަށް ވިއަސް އެމީހުންނަށް ހެޔޮވާންޖެހޭވަރަށްވުރެ މާމައްޗަށް ބައެއްފަހަރު އެކަން ގެންދަވައިއުޅުއްވާތީ ގިނަބަޔަކުދެކޭ ބޭފުޅެކެވެ.\nދެއްވަދޫ ޑޯރެންސީވިލާ އަލްމަރުޙޫމް މުޙައްމަދު މުނީރަކީ ތިމާގެމީހުންނާ ގާތްކަން ބާއްވަވާ ރަޙުމަތްތެރިންނަށް ހެޔޮކޮށްހިތްތަވާ އަދި އެހެންމީހުންނާވެސް ގުޅުންރަނގަޅު ބޭފުޅެކެވެ. ތިމާގެވުމާ ގާތްވުމަކީ ބައެއްމީހުންނަށް ކޮންމެހެން މިހާރަކު، އެހާ ބޭނުން ކަމެއްނޫންކަން އެކިދިމާލުން ފެނެއެވެ. ތިމާގެކަމާ ގާތްކަން އޮންނަންޖެހެނީ ދުނިޔެވީފޯރުންތެރިކަމެއްގެ، ނުވަތަ އެމީހަކު ޤަބޫލުކުރާ ސިޔާސީ ވިސްނުމެއްގެ ނިސްބަތެއްގައިކަމަށް އެބަފެނެއެވެ. ތިމާގެވުމާ ނުވުމަކީ ޤުދުރަތުންހިންގަވާ ކަމަކަށްވާތީ އެކަމަށް މީހެއްގެ ބާރެއް ނުފޯރަނީއެވެ. އެހެންނޫންނަމަ މިހާރަކަށްއައިސް ކޮންމެކޮންމެ މީހަކާ ލޭގެގޮތަކުން ދަރިކޮޅުގެގޮތަކުން ތިމާގެވާކަށް ލާހިކު ކުޅަދާނައެއްނޫނެވެ. އަޅުގަނޑު މިއުޅޭ ރަށުގެ ޢާއިލާ ބޮޑު މީހަކު ބަލިކަމާ ނިކަމެތިކަމާއެކު މަގުމަތީގައި ހިނގޭނުހިނގޭވަރުން އެބަ އުޅެއެވެ. މަދުމީހެއްގެ އަޅާލުމެއްނޫނީ އެމީހާއަށް ނެތްތާނގައި، ކުޑަމިނުން އަނގައިންބުނުމެއްވެސް ނެތި އެމީހާގެކައިރިން ބޫންއަޅުވާފާ ވޫސްއަޅުވާފާ ދާތީ ފެންނަނީ ލޭގެގޮތުން ދަރިކޮޅުގެގޮތުންވެސް އޭނާގެ ވަރަށް ގާތްތިމާގެ މީހުންނެވެ. އެކަން އެމީހާ އެބަ ދަނެއެވެ. އޭގެ ގިނަމީހުންވެސް އެކަން ނުދަންނާނެކަމަކަށްނުބެލެވެއެވެ. ކުރާނެ ކަމެއްނެތެވެ. މިއީ ފަހުޒަމާނުގެ ނިމުމުގެ ޑިމޮކްރަސީއެވެ.\nދެއްވަދޫ ޑޯރެންސީވިލާ އަލްފާޟިލް އަލްމަރުޙޫމް މުޙައްމަދު މުނީރަކީ ޝަމްސުއްދީން ބޮޑު ފަނޑިޔާރު ކަލޭގެފާނުގެ، އަލްޙާއްޖު ޢަލީ ތުއްކަލާގެ، ދޮންދަލޭކާ ކަނބުލޭގެފާނުގެ، ޙަސަން މަނިކުފާނުގެ، އިބްރާހީމް ދީދީގެ،ދެއްވަދޫ ގަނޑުވަރު ދީދީގެ، މުޙައްމަދު ދީދީގެ، އިސްމާޢީލް ދީދީގެ، ޙަސަން ދީދީގެ ދަރިކަލެކެވެ. މިއީ ދެއްވަދޫ ގަނޑުވަރަށް ނިސްބަތްވާ ދަރިކޮޅެކެވެ. މިދަރިކޮޅުގެ ތަޢާރަފެއް ކުރީގެ ލިޔުމެއްގައި އަޅުގަނޑު ލިޔެފައިވާނެއެވެ.\nދެއްވަދޫ ސީނުގޭ ޙަސަން އިސްމާޢީލް ދީދީއާ މަރިޔަމް ޢަލީއާ ދެމަފިރިކަނބަލުންނަށް ލިބިވަޑައިގެންނެވި ހަމައެކަނި ފިރިހެން ބޭފުޅެއްކަމަށްވާ މުޙައްމަދު މުނީރު ވަރަށް ތުއްޕުޅު ދުވަސްވަރު މަންމަ އަވަހާރަވުމާގުޅިގެން އޭނާ ގެންގުޅުއްވާ ކިޔަވާދެއްވުމުގެ ބުރަ އުފުއްލެވީ، އޭނާގެ މުންނަ (ބައްޕަގެ މަންމަ) އާ އެއްބަނޑު އެއްބަފާ ދައްތަ، އަލްފާޟިލާ ޚަދީޖާއިބްރާހީމް ދީދީ (މާމެއްތާ) އެވެ. އެއީ އެދުވަސްވަރުގެ މުއްސަނދި ތަނަވަސް ބޭފުޅެކެވެ. ކުދިންނަށް ޤުރުއާން ކިޔަވާދެއްވާ ވޮށުފިލާއަޅައި ދެއްވާ ބޭކަނބަލެކެވެ. އޭނާއަށް ބޭފުޅުން ލިބިވަޑައި ނުގަންނަވައެވެ. އެހެންކަމުން އަމިއްލަބޭފުޅެއް ފަދައިން އޭނާ މުޙައްމަދު މުނީރު ގެންގުޅުއްވިއެވެ.\nޚަދީޖާ އިބްރާހީމް ދީދީ އަކީ އެދުވަސްވަރު އޮޑިފަހަރުން ސިލޯނަށް މަހާ ކާއްޓާ ވިކޭ ބައެއްތަކެތި ފޮނުއްވާ ވިޔަފާރިކޮށްއުޅުއްވި ބޭފުޅެކެވެ. އައްޑޫއަށާ އެނޫންވެސް ރާއްޖޭގެ ބައެއްރަށްރަށަށް މުދާ ފޮނުއްވައިގެންވެސް ވިޔަފާރިކުރެއްވިއެވެ. މުޙައްމަދު މުނީރު ބޮޑުފުޅުވެ، ޢަމަލީމައިދާނުގައި ކަންކަން ކުރެއްވޭވަރުވީމާ މާމެއްތާގެ ވިޔަފާރި ޙަވާލުކުރެއްވީ އޭނާއާއެވެ. ވިޔަފާރިދަތުރުގައި މުޙައްމާބެ ސިލޯނުން އެނބުރި ވަޑައިގަންނަވާތާ ދެދުވަހެއްގެތެރޭ ކައިރި އަތޮޅުތަކާ ރަށްތަކަށްވެސް މުދާފޮނުއްވަން ޖެހުމާއެކު އޭނާ އުޅުއްވަމުން ގެންދެވީ ވަރަށް ބުރަކޮށްނެވެ. އެދުވަސްވަރު ރާއްޖެއިންބޭރަށް ދަތުރުކުރައްވައި އުޅުއްވުމުގެސަބަބުން ސިންގަޅަ ބަހާ އިނގިރޭސި ބަސް ވެސް ކޮންމެވެސްވަރަކަށް އޭނާ ދެނެވަޑައިގަނެވެ. ލެޓިންއަކުރުގެ ހުކުރުޚުޠުބާވެސްފަސޭހަކަމާއެކު ވިދާޅުވެ އެވެ. ދެއްވަދޫ ކަތީބުކަން ލިބިވަޑައިގެން އެމަސްއޫލިއްޔަތު އުފުއްލަވަންފެއްޓެވީ ވިޔަފާރީގައި އުޅުއްވަނިކޮށްނެވެ.\nމުޙައްމަދު މުނީރުގެ ސިޔާސީ ޙަޔާތާބެހޭގޮތުން އޭނާގެބޭފުޅުންގެއަރިހުގާ ވިދާޅުވެފާވަނީ “ނާޞިރުގެ ސަރުކާރަކީ މިއިންދުވަހަކުވެސްނުދެކޭފަދަ އަނިޔާވެރި ސަރުކާރެއްކަމަށާ ޖަލުބަންދަށް ގެންދިޔަފަހަރު އަނިޔާތަކެއް ލިބިވަޑައިގެންނެވި ކަމަށެވެ.” މާލޭގައި އުފަލުގައި ދިރިއުޅުއްވެންއޮތް ނޫންތޯ، އޭނާގެބޭފުޅުން ދެންނެވީމާ ދެއްވި ޖަވާބަކީ [މާދަމާވެސް މަރުވެދާނެކަމަށާ، ދުނިޔޭގެކަންތަކާ އެހާވަރަށްކޮންމެހެންއުޅޭކަށް ނުޖެހޭކަމަށެވެ.” އަދި “ޖަލަށް ވަޑައިގަންނަވަން ޖެހިވަޑައިގަތީ ސަރުކާރުންފޮނުއްވި ޓީމުން ދެއްވި ބަޔާނެއްގައި ސޮއިކުރުމުންކަމަށާ، އެފަހަރު އޭގައި އޭނާ ސޮއިނުކުރެއްވިނަމަ، އެދުވަސްވަރު ދެއްވަދޫ އޮފީހުގައި އިސްކޮށްއުޅުއްވި އެހެން ބޭފުޅުންނަށް ގެއްލުމެއް ލިބިވަޑައިގެންފާނެކަން އެނގިވަޑައިގަންނަވާތީ އެހެންވާން ބޭނުންފުޅުނުވާ ކަމަށްވެސް އޭނާގެ ބޭފުޅުންގެ އަރިހުގައި ވިދާޅުވެފައިވެއެވެ.]\nދެއްވަދޫ ޑޯރެންސީވިލާ މުޙައްމާބެ، ބައެއްފަހަރު އޭނާގެޙަޔާތުގެ މުހިއްމު ބައެއްކަންކަން އަޅުގަނޑާ ޙިއްޞާކުރައްވައި ފެންނަ ނުފެންނަ އައްސަވާ އުޅުއްވިއެވެ. އޭނާއަށްވުރެ އަޅުގަނޑުގެތަޖުރިބާ މަދުކަމާއެކުވެސްމެއެވެ. ނަމަވެސް އެރުވެނީ ރަނގަޅު މަޝްވަރާއެއްނަމަ ޤަބޫލުކުރައްވާކަން އެނގެއެވެ. ގާތްތިމާގެމީހުންގެތެރެއިން އަޅުގަނޑަކީ އޭނާއާ ގުޅުންރަނގަޅު މީހެއްކަމަށް އޭނާގެ ބޭފުޅުންގެތެރެއިން ފާޠިމަތު އަޒުލިފާއާ، އަޙުމަދު އަޒުލީލާއި އެހެން ބައެއްބޭފުޅުންނަށްވެސް ފާހަގަކުރެއްވިފައި އޮވެދާނެކަމަށް އަޅުގަނޑުދެކެމެވެ. އެބޭފުޅުންވެސް އެހެން ވިދާޅުވާކަމަށް އަހަމެވެ. މިލިޔުމުގާ ބަޔާންކޮށްފައިވާ މުޙައްމާބޭގެ ގިނަ ކަންކަން އަޅުގަނޑަށް އެނގިފައިވުމުގެ މުހިއްމު ސަބަބަކީ ހަމައެކަނި ތިމާގެކަން އޮތުމެއްނޫނެވެ. އޮންނަ ގާތްކަންވެސްމެއެވެ.\nދެއްވަދޫ ޑޯރެންސީވިލާ އަލްފާޟިލް މުޙައްމަދު މުނީރު އަވަހާރަވީ، ޢުމުރުފުޅުން 76 ވަނަ އަހަރުއެވެ. 15 ޖޫން 2011 ވަނަ ދުވަހު ހުކުރުނަމާދަށް ވަޑައިގަތުމުގެ މަގުމަތީގައެވެ. އަވަހާރަވީއިރު އޭނާގެ އަނބިކަނބަލަކާ9ބޭފުޅުން ދުނިޔޭގައި އެބަ ތިއްބެވި އެވެ. ކާވެނި ބައްލަވައިގަތްކަމަށް އެނގިފައިވަނީ4ބޭކަނބަލަކާއެވެ. އޭގެތެރެއިން3ބޭކަނބަލުންގެ ބޭފުޅުންގެތެރޭގައި ގިނައީ ފިރިހެން ބޭފުޅުންނެވެ.\nމަތިވެރި ﷲ މަރުޙޫމް މުޙައްމަދު މުނީރު (މުޙައްމާބެ)ގެ ފުރާނައަށް ސުވަރުގޭގެ މަތިވެރިނިޢުމަތް ދެއްވައި، އެޢާއިލާއަށް ކެތްތެރި ކަމާއި ބާއްޖަވެރި ދިރި އުޅުމެއް މިންވަރު ކުރައްވާށިއެވެ. އާމީން!